Petar Petković obišao Srećka Sofronijevića – GracanicaOnline.Info\nПетар Петковић обишао Срећка Софронијевића\nPetar Petković obišao Srećka Sofronijevića\nDirektor Kancelarije za Kosovo i Metohiju Petar Petković obišao je i razgovarao danas u Urgentnom centru sa Srećkom Sofronijevićem, Srbinom iz Zvečana koga su pripadnici specijalne kosovske policije upucali tokom upada na sever KiM 13. oktobra, saopšteno je iz Kancelarije za KiM.\nSofronijević je tom prilikom zadobio povrede opasne po život i nakon operacije u KBC Kosovska Mitrovica prebačen je na dalju dijagnostiku u Urgentni centar u Beogradu.\n“Metak koji je primio Srećko Sofronijević je bio namenjen čitavom srpskom narodu na severu KiM, i zato s pravom mogu da kažem da je Sofronijević simbol stradanja srpskog naroda od svog terora koji doživljava od strane Prištine i Aljbina Kurtija. Ono što je poseban utisak jesu i reči Srećka Sofronijevića da njega ne bole njegove rane, već da ga boli teror koji se svakodnevno od strane Prištine vrši nad našim narodom, kako južno tako i severno od Ibra. Srećko Sofronijević je hrabar čovek, otac dvoje dece i pogođen je ispred svoje kuće u Rudaru, samo zbog toga što nosi srpsko ime i prezime”, poručio je Petković koji je Sofronijeviću preneo i pozdrave predsednika Aleksandra Vučića koji se svakodnevno interesuje za Srećkovo zdravstveno stanje, i dodao:\nSofronijević je tokom razgovora sa direktorom Perkovićem posebno želeo da zahvali državi Srbiji, predsedniku Aleksandru Vučiću, Kancelariji za KiM, osoblju Urgentnog centra i KBC u Kosovskoj Mitrovici, ali i narodu na Kosovu i Metohiji koji je sve vreme bio uz njega.\n“Želim posebno da zahvalim mojoj braći sa severa koji su uz mene sve vreme da prebrodim ovu muku. Daj Bože da se ovo nijednom Srbinu više ne desi, ne daj Bože deci, jer kada su upali kod nas nisu mislili ni na decu ni na stare, ni na mlade. Želim da moji sin i ćerka, Savo i Ana mogu normalno, kao i sva druga deca da se igraju sa vršnjacima kada izađu iz kuće, a ne da strahuju od metka. Mi smo nažalost na takav život navikli, ali naša deca nisu- da naši ljudi žive bezbedno, gde god da su i južno i severno od Ibra. Živela Srbija”, istakao je Sofronijević.\n“Pacijent je u stabilnog stanja što je najvažnije, nema znake infekcije, njegov oporavak ide dobrim tokom i nadamo se da će u skorije vreme da se vrati svojoj kući i da nastavi sa rehabilitacijom. Nema komplikacija koje bi bile vitalne i to je najvažnije, a vreme će pokazati njegov pun oporavak”, istakao je dr Ercegovac.\nTags: Direktor Kancelarija za Kosovo i Metohiju Petar Petković Kancelarija za Kim ranjen Srećko Sofronijević Urgentni centar u Beogradu\nPrevious Putujući bioskop u Ranilugu, Zubinom Potoku, Zvečanu, Osojanu i Goraždevcu\nNext Odbrana traži puštanje Hisnija Gucatija iz pritvora


U aprilu 2020. godine, inicijativa volontera Ujedinjenih nacija iz romske zajednice osvojila je prestižnu evropsku Nagradu za projekat romske omladine 2020 (Roma Youth Project Award 2020). Ova inicijativa deo je zajedničkog projekta Programa Ujedinjenih nacija za razvoj (UNDP) i Agencije Ujedinjenih nacija za izbeglice (UNHCR) Lokalne inicijative za socijalnu inkluziju mladih Roma i Romkinja. Osnaženi i nadahnuti ovom nagradom, vodeći učesnici ovog projekta i volonteri Ujedinjenih nacija govore o najnovijim dostignućima u reagovanju na epidemiju COVID-19 u svojim zajednicama.\nVolonteri Ujedinjenih nacija Milena Reljić, David Georgiev i Nikola Josipović slobodno vreme su posvetili inicijativama vezanim za izbijanje epidemije korona virusa, kao što je slučaj sa mnogima koji se bave razvojem. Oni pomažu romskim zajednicama, kojima i sami pripadaju, da se nose sa globalnim izazovima koje COVID-19 donosi, obezbeđujući da interesima Roma bude posvećena dužna pažnja i da se u skladu sa njima deluje.\nVolonteri Ujedinjenih nacija i aktivisti romske zajednice Milena Reljić, Nikola Josipović i David Georgiev. ©UNV, 2020.\nTroje volontera Ujedinjenih nacija iz redova romske zajednice veoma je obradovalo što se njihova inicijativa u okviru zajedničkog projekta UNDP-a i UNHCR-a, Lokalne inicijative za socijalnu inkluziju mladih Roma i Romkinja, našla među četiri kojima je dodeljena evropska Nagrada za projekat romske omladine 2020.\nOvaj projekat deluje na suzbijanju diskriminacije i pružanju podrške najugroženijim pripadnicima romske zajednice sa ciljem da utiče na društvene procese vezane za inkluziju Roma, a naročito romske omladine. Pored toga, ovaj projekat pruža podršku lokalnim vlastima da preuzmu veće obaveze u pogledu inkluzije Roma, olakšavajući njihovo zapošljavanje u lokalnim institucijama.\nMilena je članica građanskog pokreta Opre Roma, čije je delovanje usredsređeno na prikupljanje, analiziranje i upravljanje relevantnim informacijama u cilju najbržeg mogućeg reagovanja na urgentne potrebe u najugroženijim romskim zajednicama.\nBilo je važno konkurisati i biti prepoznat, pošto ulažemo velike napore u osnaživanje romske omladine. -Milena Reljić, volonterka Ujedinjenih nacija iz romske zajednice\nZahvaljujući ovom projektu, 65 mladih Roma dobilo je podršku da razvije nove veštine i zaposli se u institucijama na lokalnom nivou, kako bi mogli da razvijaju, sprovode i prate politike inkluzije Roma na lokalnom nivou. Odabrani kandidati unapredili su svoja znanja o ljudskim pravima, diskriminaciji, pravno nevidljivim licima, licima bez državljanstva, interno raseljenim licima i povratnicima, kao i o lokalnim mehanizmima za socijalnu inkluziju.\nRadim sa korisnicima i organizacijama na promovisanju romske kulture i tradicije. Zajedno sa drugim volonterima Ujedinjenih nacija, mi sada činimo mrežu od preko 65 mladih romskih aktivista koji pružaju podršku svojim lokalnim romskim zajednicama. -David Georgiev, volonter Ujedinjenih nacija iz romske zajednice\nOva mreža je od ključnog značaja za podsticanje napora usmerenih na suzbijanje pandemije virusa COVID-19. David, na primer, u saradnji sa zaječarskim Crvenim krstom, pomaže u deljenju paketa pomoći socijalno ugroženim porodicama.\nVolonteri Ujedinjenih nacija Milena Reljić, i David Georgiev na događaju u okviru Lokalne inicijative za socijalnu inkluziju mladih Roma i Romkinja @UNV, 2018\nU Zaječaru je ostvaren veliki napredak u domenu podrške zdravstvenoj zaštiti i smanjivanja nejednakosti zahvaljujući angažovanju volontera u okviru zajednice. Uz to, smanjen je broj ozbiljnih stambenih problema, veći broj dece upisan je u vrtiće i osnovne škole, a što je takođe važno, povećan je broj mladih koji su upisali srednje škole i fakultete. Ipak, još uvek postoje socijalno ugrožene porodice kojima je potrebna pomoć u hrani, kao i sredstvima za higijenu i dezinfekciju.\nNikola radi kao volonter Ujedinjenih nacija, a takođe koordinira delovanje Mobilnog tima za inkluziju Roma koji pojedine delove opštine snabdeva rezervoarima za pijaću vodu. U vreme kada su sanitetski uslovi od ključne važnosti za očuvanje zdravlja, ti napori su od neprocenjivog značaja. „Situacija je danas teža, naročito u romskim naseljima, gde postoji nestašica vode i električne energije“, kaže Nikola. „Ako nismo u stanju da rešavamo probleme tokom ovakvog perioda, ja ne znam kada će oni biti rešeni.“\nOno što je pozitivno jeste to da danas među nama postoji jedinstvo i solidarnost, a imamo i veći broj obrazovanih Roma. Sada je glavni izazov da prebrodimo ovu krizu bez posledica i da težimo socijalnoj inkluziji za sve. -Nikola Josipović\nNikola je uspostavio kontakt sa odbornicima opštine Lajkovac. Uz podršku Asocijacije koordinatora za romska pitanja, posetili su naselje Dubrava i obezbedili rezerve vode za 50 domaćinstava koja nemaju pristup tekućoj vodi. „Ovo naselje snabdevalo se pijaćom vodom iz obližnjeg sela“, kaže Nikola. „Doveli smo im cisterne, tako da sada ljudi imaju pristup pijaćoj vodi.“\nOva nagrada podstakla je volontere da ulože još veće napore, kako u ličnom životu tako i na profesionalnom planu.\nVidim sebe kao uspešnu neuropsihološkinju koja uvek stoji na raspolaganju lokalnoj zajednici, i podstiče mlade Rome i Romkinje da se više angažuju u procesu odlučivanja, u cilju unapređivanja inkluzije romske zajednice. -Milena Reljić\nSaznajte više o zajedničkom projektu UNDP-a i UNHCR-A Lokalne inicijative za socijalnu inkluziju mladih Roma i Romkinja u Srbiji.\n*Opre Roma građanski pokret u Srbiji osnovan je 2019. godine i čine ga mladi Romi i Romkinje iz cele Srbije. Bori se za razvoj demokratije i predstavlja glas romske zajednice.\n**Tekst preuzet sa sajta https://www.unv.org


Sve više mladih se doseljava u Srbiju - Balkanska\nStudija Bečkog instituta za međunarodne ekonomske studije kaže da je u periodu od 2015. do 2019. godine Srbija zabeležila „priliv mozgova”, znači li to da se mladi vraćaju kući\nIako mnogobrojna istraživanja i procene međunarodnih i domaćih naučnih institucija govore da se iz naše zemlje svake godine iseli između 20.000 i 30.000 osoba, nova studija Bečkog instituta za međunarodne ekonomske studije kaže da je u periodu od 2015. do 2019. godine Srbija zabeležila neto „priliv mozgova”, što bi značilo da se više mladih visokoobrazovanih osoba doselilo nego odselio iz naše zemlje.\nRezultati ove studije govore da se u tom periodu u Srbiju doselilo oko 90.000 mladih, a to su pre svega akademci koji se vraćaju u zemlju po završetku studija u nekoj od evropskih zemalja, ali i mladi iz zemalja bivše Jugoslavije koji u našu zemlju dolaze na studije, kao i visokoobrazovani mladi stranci koji ovde dolaze da rade.\nKako ističe autorka ove studije Sandra Lajtner, region šest zemalja zapadnog Balkana karakteriše velika emigracija, s obzirom na to da je stopa nezaposlenosti mladih među najvišima u svetu. Međutim, ono što je karakteristično za Srbiju, Crnu Goru i Makedoniju jeste činjenica da je veći priliv visokoobrazovanih od njihovog „odliva” i to naročito u dvadesetim godinama. U Srbiju se po završetku studija u inostranstvu vraća jedan broj akademaca, a ovu tvrdnju podržava i činjenica da najviše emigriraju ljudi sa srednjim obrazovanjem, gimnazijom ili srednjom stručnom školom – svake godine oko 2.000 mladih dobije vize za studiranje u nekoj od 28 zemalja Evropske unije.\nDrugi razlog koji utiče na „priliv” mozgova u Srbiju jeste činjenica da zbog relativno niskih cena studija veliki broj akademaca iz zemalja bivše Jugoslavije dolazi na fakultete u našu zemlju – statistički podaci govore da se u 2018. godini čak 11.500 studenata iz BiH, Crne Gore, Hrvatske, Slovenije, Makedonije, Rusije i Libije školovalo u Srbiji. I konačno, treći uzrok je činjenica da Srbija i Crna Gora sve više privlače visokoobrazovane strance.\nU prilog ovoj tezi indirektno govori i podatak da se Beograd nalazi na vrhu liste najomiljenijih evropskih gradova za život i rad digitalnih nomada – profesionalaca u oblasti digitalnih tehnologija, koji ne moraju fizički da budu prisutni na jednoj lokaciji da bi obavljali posao, već mogu da biraju gde žele da žive i rade. Glavni grad Srbije se na sajtu „www.nomad.list”, jednoj od najpoznatijih internet lokacija za ocenjivanje destinacija za digitalne nomade, našao na sedmom mestu u Evropi – posle Lisabona, Berlina, Budimpešte, Kijeva, Praga i Sofije. Istraživanje koje su sproveli inicijativa „Digitalna Srbija” i Laboratorija za ubrzani razvoj UNDP-a takođe govori da se naš glavni grad nalazi na vrhu liste evropskih gradova u kojima se digitalni radnici najduže zadržavaju.\nIako studija bečkog instituta baca novo svetlo na kompleksni problem emigracije, činjenica je da nijedna domaća i međunarodna institucija nema precizan odgovor na pitanje koliko se osoba iseljava iz Srbije. Procene izvedene iz nacionalne Strategije za ekonomske migracije govore da se u periodu od 2007. do 2016. godine oko pola miliona ljudi iselilo iz Srbije – godišnje emigrira između 30.000 i 60.000 osoba, najčešće kvalifikovanih i visokoobrazovanih.\nI po indeksu konkurentnosti Svetskog ekonomskog foruma Srbija je uvek plasirana među prve dve ili tri zemlje na svetu po „odlivu mozgova”, a Evropski zavod za statistiku (Evrostat) 15. marta izneo je podatak da je u 2019. godini oko 74.000 građana zapadnog Balkana dobilo državljanstvo EU – među novim Evropljanima su 41.703 osobe iz Albanije, 10.297 osoba iz Srbije, 8.047 ljudi s Kosova, 7.147 osoba iz Makedonije i 6.977 osoba iz Bosne i Hercegovine. Građani Balkana najčešće su tražili nemačko i italijansko državljanstvo, kao i pasoš Francuske, Španije i Švedske.\nKako u razgovoru za naš list ističe mr Gordana Bjelobrk, načelnica odeljenja za demografiju Republičkog zavoda za statistiku, ne postoje egzaktni podaci o broju naših sugrađana koji su se privremeno ili trajno iselili iz zemlje.\n– Mi znamo da emigracija jeste veoma izražena, ali nemamo precizne podatke o broju odseljenih sugrađana – u narednom periodu ćemo se intenzivnije baviti ekonomskim migracijama, a odgovor na pitanje koliko ljudi živi u dijaspori daće nam i predstojeći popis stanovništva. Ono što znamo jeste da medicinski, farmaceutski i stomatološki fakulteti u Srbiji privlače veliki broj studenata iz regiona jer su cene studija niže, ali ne znamo šta se s ovim akademcima dešava kada završe studije. Pandemija korone svakako je uticala na povratak velikog broja građana Srbije iz inostranstva, a procene govore da se oko 400.000 njih tokom prošle godine vratilo iz Evrope u maticu – podseća naša sagovornica.\nDoktor Vladimir Nikitović, viši naučni savetnik iz Centra za demografska istraživanja, kaže da procene govore da svake godine iz zemlje odlazi između 20.000 i 30.000 ljudi i dodaje da će se taj trend nastaviti i posle ulaska Srbije u zajednicu evropskih naroda. On dodaje da je praktično nemoguće doći do egzaktnog broja naših emigranata jer jedan broj njih radi „na crno” u nekoj evropskoj zemlji, vraća se na jedan dan u Srbiju kada isteknu tri meseca turističke vize, da bi se potom ponovo vratio na „posao” u tuđinu.\nProjekcije demografa govore da ćemo se najviše iseljavati u narednih 10–15 godina, ali je potpuno nepredvidivo koliki broj ljudi će sreću potražiti pod tuđim suncem – od kada je postala članica EU, Hrvatska svake godine gubi čak dva odsto svog stanovništva. Ni za jednu od zemalja istočnog bloka nije predviđeno smanjenje migracije do perioda 2030–2035. godine.\n1,2 miliona građana Srbije razmišlja da ode iz zemlje! Od toga su 450.000 mladi od 18 do 29 godina\nMlade u Srbiji ne zanima politika, ne veruju institucijama i žele da odu iz zemlje\nTags: MLADI, povratak, SRBIJA\nPOSMATRANJE SVETA KROZ UMETNOST


::: ekapija - Izdato prvo rešenje o osnivanju firme u skraćenom postupku :::\nIzdato prvo rešenje o osnivanju firme u skraćenom postupku Utorak, 12. 05. 2009.|12:54 | Izvor: Beta en U Agenciji za privredne registre (APR) danas ( 12. maj 2009. godine) je uručeno prvo rešenje o registraciji firme po skraćenom postupku.\nTime je u Srbiji proradio "jednošalterski sistem" registracije koji je proces osnivanja preduzeća i radnji skratio na četvrtinu prethodnog, na pet do šest dana. Prvo rešenje o registraciji po novoj proceduri ministar ekonomije i regionalnog razvoja Mlađan Dinkić uručio je Biljani Sekulović-Deves koja je u Beogradu otvorila firmu za trgovinu, konsalting i menadžment usluge "Bisal group". Dinkić je kazao da je Srbija uvela "jednošalterski sistem" registracije koji će omogućiti da se preduzeće registruje na jednom mestu, uz dobijanje poreskog identifikacionog broja (PIB), broja Fonda PIO, kao i broja Republičkog zavoda za zdravstveno osiguranje. Direktor APR Zvonko Obradović precizirao je da se po novoj proceduri popunjava samo jedna registraciona prijava za osnovanje preduzeća ili radnje, odnosno da građani "administrativno ulaze u sistem procedure osnivanja obraćanjem APR". Dokumenti sa sličnom temom\nMilica Danilović, direktorka Centralnog registra Srbije - Poslodavci pod većom prismotrom\nBesplatna registracija elektronske adrese za prijem pošte, Internet adrese i kontakt podataka u registru privrednih subjekata\nZvonko Obradović, direktor Agencije za privredne registre - Fantome debelo po džepu\nBISAL GROUP DOO BEOGRAD\nBiljana Sekulović Deves


Ženske osobe koje pripadaju sazvežđu Ovan (Aries), rođene su u periodu između 21. marta i 19. aprila, a vladar ovog „vatrenog“ znaka zodijaka je planeta Mars uz suvladarski uticaj Plutona. …\nŽenske osobe rođene u zodijačkom znaku Bik (Taurus), prema datumu svog rođenja pripadaju razdoblju između 20. aprila i 21. maja. Vladajuća planeta horoskopskog znaka bika je Venera, dok je element …\nZodijački znak Blizanac (Gemini), obuhvata sve osobe koje su rođene u kalendarskom razdoblju između 22. maja i 22. juna. Blizanci su takozvani „vazdušni“ element u horoskopu, dok je vladajuća planeta …\nŽenske osobe koje pripadaju horoskopskom znaku Rak (Cancer), rođene su u periodu između 22. juna i 23. jula. Sazvežđem znaka raka vlada veoma „promenljiva“ i „nestalna“ planeta Mesec, do sam …\nŽenske osobe koje su rođene u razdoblju između 23. jula i 22. avgusta, pripadaju horoskopskom znaku Lav (Leo), koji je peti znak zodijaka, sa elementom u „vatri“ i vladarem u …\nŽenske osobe koje su rođene u znaku Devica (Virgo), pripadaju kalendarskom razdoblju koje obuhvata period između 23. avgusta i 22. septembra. Vladajuća planeta u šestoj „astrološkoj kući“ kojoj pripada znak …\nŽena vaga – karakteristike, u ljubavi\nŽenske osobe rođene u zodijačkom znaku Vaga (Libra), obuhvataju sve one pripadnice „lepšeg pola“ čiji se datum rođenja nalazi u razdoblju između 23. septembra i 22. oktobra. Vaga predstavlja horoskopski …\nŽena škorpija – karakteristike, u ljubavi\nOsobe rođene u periodu koji obuhvata raspon između 23. oktobra i 22. novembra, prema astrologiji pripadaju sazvežđu znaka Škorpija (Scorpio). Ovaj znak horoskopa, spada u vodene elemente i pripada osmoj …\nŽena strelac – karakteristike, u ljubavi\nZnak Strelac (Saggitarius), pripada jednom od dvanaest znakova zodijaka, i spada u takozvane znake horoskopa čiji je osnovni element „vatra“, a vladajuća planeta je Jupiter. U znaku strelca, rođene su …\nŽena jarac – karakteristike, u ljubavi\nHoroskopski znak Jarac (Capricorn), spada u grupu „zemljanih“ elemenata horoskopa (zajedno sa znakom device i bika), i ovim znakom vlada vrlo stroga i dominantna planeta Saturn, uz suvladarsko delovanje Jupitera. …\nOsobe rođene u zodijačkom znaku Vodolija (Aquarius), obuhvataju sve pripadnike muškog i ženskog pola čiji datum rođenja pripada razdoblju između 21. januara i 19. februara. Vodolija spada u horoskopske znake …\nŽena riba – karakteristike, u ljubavi\nPoslednje ili dvanaesto mesto među znakovima zodijaka, pripada horoskopskom znaku Ribe (Pisces). Pomenuti znak spada u takozvane vodene znakove, kojim vladaju planete Neptun (kao glavni vladar) i Jupiter (kao suvladarska …


Pešić: Imamo dva tima – BiGportal.ba\nPešić: Imamo dva tima\nFudbaler Crvene zvezde Aleksandar Pešić rekao je da ekipa ima mnogo samopouzdanja i je na igračima da iskoriste prednost u revanšu protiv Sparte.\nZvezda je savladala češkog velikana 2:0 u prvom meču trećeg kola kvalifikacija za Ligu Evrope, a revanš u Pragu je u četvrtak.\n“Atmosfera u ekipi je od samog početka priprema bila fantastična, svaka pobeda nam uliva dodatno samopouzdanje i to se reflektuje i na teren. Mislim da je utakmica protiv Rada bila odlična uvertira za važan meč koji nas čeka u četvrtak. Imamo dobar rezultat i sada je na nama da na najbolji način iskoristimo prednost koju smo stekli u Beogradu”,rekao je Pešić.\nPešić, nekadašnji napadač Tuluza i Atalante koji je prošle godine debitovao za reprezentaciju Srbije, dao je dva gola u prva dva kola Super lige.\n“Nismo lako osvojili bodove, Rad je bio izuzetno defanzino orijentisan, što me nije začudilo jer se svaka ekipa brani protiv Zvezde. To je naš veliki teret, svi se protiv nas brane sa petoricom igrača u poslednjoj liniji. Na Banjici nam i teren nije bio saveznik, malo je lošiji, ali isti je bio i za našeg protivnika. Drago mi je što sam u 92. minutu uspeo da savladam golmana Rada i da potvrdim našu pobedu”, naveo je napadač Zvezde.\nZvezda je na Banjici igrala u kombinovanom sastavu, a Pešića raduje to što crveno-beli imaju dovoljno igrača za rotaciju.\n“Imamo dovoljno igrača i možemo da kombinujemo sastave. Mnogo nam znači što imamo gotovo dve ekipe i što tako možemo da pariramo svojim protinicima i u prvenstvu i u Evropi. Raduje me što smo na oba fronta podjednako uspešni”, dodao je Pešić.\nRevanš utakmica trećeg kola kvalifikacija za Ligu Evropa izmedju Sparte i Zvezde igraće se u četvrtak od 19 u Pragu.


"Idemo u Milano po prolaz, nažalost bez mene" - Crvena zvezda info\nFudbal / 7163 pregleda\nFudbal / 4011 pregleda\n“Idemo u Milano po prolaz, nažalost bez mene”\n"Ne dolazi Milan svaki dan u Beograd... Jeste respekt bio veći nego što treba"\nIskusni defanzivac Nemanja Milunović bio je najbolji deo Zvezdine odbrane večeras i još jednom potvrdio da se mnogo bolje snalazi kada Dejan Stanković postavi tri štopera u zadnju liniju.\nMilunović je vodio velike bitke sa napadačima Milana i na kraju je mogao da bude zadovoljan učinkom...\n"Ostaje žal za šansama, ali nije loše. Treba biti realan, imali su i oni odlične prilike", kazao je Milunović posle utakmice. "Mislim da je svako dao svoj doprinos u našem timu i da je ovaj rezultat realan".\nZvezda je bojažljivo počela...\n"Ne dolazi Milan svaki dan u Beograd... Jeste respekt bio veći nego što treba. Ali i kada smo bili u deficitu tražili smo svoje šanse. Žao mi je što smo primili taj drugi gol kad smo bili blizu da preokrenemo. Pohvalio bih sve, Pavkov je ušao sa klupe i dao spasao nas".\nTo izjednačenje daje nadu da Zvezda može do čuda, zar ne?\n"Najbitnije je da imamo pozitivan rezultat, idemo tamo da prođemo dalje", poručio je hrabro Milunović, na kog Stanković neće moći da računa u revanšu zbog suspenzije, baš kao ni na pocrvenelog Rodića.\n"Nažalost, desilo se što se desilo".


MCP kooridinira s entitetskim institucijama nabavku vakcina – TVSA.BA\nČetvrtak, 30 Juna, 2022 11:38\nNaslovna/Vijesti/Bosna i Hercegovina/MCP kooridinira s entitetskim institucijama nabavku vakcina\nMCP kooridinira s entitetskim institucijama nabavku vakcina\nPonedjeljak, 4 Januara 2021, 18:03\nU skladu s iskazanim potrebama bh. entiteta i Brčko distrikta naručeno je 1.232.000 doza vakcina kroz COVAX mehanizam, a iskazana je i potreba entiteta za 892.000 doza u okviru EU mehanizma nabavke, saopćilo je danas Ministarstvo civilnih poslova Bosne i Hercegovine.\nTokom iskazivanja tih prvih potreba nabavke u okviru EU mehanizma razmatralo se prije svega o vakcini Biontech-Pfizer i Moderna proizvođača. Vakcina Biontech-Pfizer proizvođača dobila je potrebna odobrenja Evropske agencije za lijekove dok se odobrenje za vakcine Moderna očekuje sredinom januara.\nKako se podsjeća u saopćenju Ministarstva civilnih poslova, prve alokacije su određene za zemlje članice Evropske unije dok će tačan broj alokacija kao i broj doza po svakoj od alokacija za zemlje zapadnog Balkana biti definiran u smjernicama Evropske komisije koje BiH očekuje u januaru.\nKada je riječ o nabavci vakcina u okviru COVAX mehanizma, nakon što Bosna i Hercegovina dobije informacije o preciznim rokovima i vrsti vakcina koje će biti distribuirane, entiteti i Brčko distrikt će preuzeti daljnje aktivnosti realizacije.\nMinistarstvo civilnih poslova je na osnovu saglasnosti Predsjedništva BiH i Vijeća ministara BiH, isključivo poštujući ustavne nadležnosti i iskazane potrebe nadležnih vlasti entiteta i Brčko distrikta, potpisalo Sporazum o pristupu COVAX mehanizmu te koordiniralo pristup EU mehanizmu za nabavu cjepiva.\n– Uzimajući u obzir te činjenice, ni u kojem slučaju ne stoje primjedbe o nedostatku koordinacije i komunikacije u ovom izuzetno značajnom trenutku za sve stanovnike BiH – kažu iz Ministarstva.\nKoordinirajući s nadležnim ministarstvima, nije iskazana potrebe za nabavku direktnim pregovaranjem s proizvođačima vakcina, jer je stav bio da prioritet treba biti sigurnost nabavljene vakcine što garantiraju COVAX i EU mehanizam nabavke.\nPoštujući zakonske propise, nabavka lijekova i vakcina je u nadležnosti entiteta te Ministarstvo civilnih poslova ne donosi samostalno odluke.\n– Od samog početka pandemije, Vijeće ministara BiH aktivno učestvuje u borbi protiv Covida-19 te je izdvojilo značajna finansijska sredstva i donijelo niz ključnih odluka kako bi borba bila što efikasnija – podsjećaju iz Ministarstva civilnih poslova BiH.\nNa sjednici održanoj 29. decembra na inicijativu Ministarstva civilnih poslova, Vijeće ministara BiH je usvojilo odluku o odobravanju sredstava u iznosu od dva miliona KM za plaćanje zavisnih troškova nabavke vakcine.\nTakođer, Vijeće ministara je usvojilo Informaciju Ministarstva civilnih poslova o potrebi hitne podrške Evropske komisije za osiguravanje dodatnih i jačanje postojećih kapaciteta hladnih lanaca i materijala za vakcine u Bosni i Hercegovini, pripremljenu u skladu sa zahtjevima nadležnih institucija u području zdravstva bh. entiteta i Brčko distrikta BiH.\nKo u BiH upravlja međunarodnim sredstvima za pomoć migrantima?


Održan Drugi Banca Intesa Milan Junior Camp\nZahvaljujući saradnji Banca Intesa i fudbalskog kluba Milan, kao i velikom uspehu prošlogodišnjeg Milan Junior Camp-a, u Beogradu je od 18. do 29. juna, po drugi put za redom, održan Banca Intesa Milan Junior Camp. Tokom dvonedeljnog kampa, više od 250 mališana, uzrasta od 6 do 16 godina, imalo je priliku da na stadionu OFK Beograd uči popularne fudbalske veštine od pet renomiranih trenera fudbalskog kluba Milan. Deca su bila podeljena u grupe po uzrastu i veštini, a ceo program rada su, kao i prethodne godine, osmislili stručnjaci AC Milana. Najuspešniji učesnici ovogodišnjeg kampa bili su Mihajlo Tubić i Stefan Janković iz Beograda, koji će u septembru biti nagrađeni sedmodnevnim boravkom u Milanu, tokom kojeg će trenirati sa Maldinijem i ostalim prvotimcima. Banca Intesa je i ove godine u saradnji sa humanitarnom organizacijom “Naša Srbija” i AC Milan, omogućila da dvadeset dečaka koji su u prethodnim ratovima ostali bez jednog, ili oba roditelja, dođu u jednodnevnu posetu kampu, i zajedno sa svojim vršnjacima treniraju, učeći uz igru i savete najboljih fudbalera proslavljenog evropskog šampiona. Osim uspomene na ovaj fudbalski dan, mališani su sa sobom poneli i poklon dresove Milan Junior kampa. Početkom septembra, Banca Intesa će ponovo obradovati sve mališane koji vole fudbal, jer će u Beogradu, po prvi put, gostovati Milan park, zabavni park sa fudbalskom tematikom.


Prikazivanje članaka po tagu informisanje - Radio televizija Bor\nMAJDANPEK - Opštinsko veće Majdanpek, dalo je, između ostalog, na današnjem zasedanju, saglasnost na konačnu Odluku o dodeli učeničkih i studentskih stipendija, po kojoj će Opština Majdanpek u tekućoj školskoj godini stipendirati 34 učenika i studenata.\nRaspisan konkurs za sufinansiranje projekata u oblasti informisanja\nBOR-Opština Bor je raspisala konkurs o sufinansiranju projekata za ostvarivanje javnog interesa u oblasti javnog informisanja. Za te namene predvidela je pet miliona dinara, četiri miliona 950 hiljada za projekte i 50 hiljada dinara za organizaciju i učestvovanje na stručnim seminarima. Minimalan iznos po projektu je 200.000 dinara, maksimalan 750 hiljada, a sufinansiranje može iznositi i do 80 odsto ukupne vrednosti projekta. Konkurs je otvoren do devetog, a opštinska uprava će do 30.avgusta doneti odluku o sufinansiranju projekta iz oblasti javnog informisanja. Projekti će se realizovati od prvog septembra do 30.novembra. Konkurs je objavljen na internet sajtu opštine Bor i u dnevnom listu „Srpski telegraf“.


Haški optuženici na listama za Parlamentarne izbore u Srbiji - 2003-12-08\nNa listiza predstojeće parlamentarne izbore u Srbiji, koji bi se trebali održati 28. decembra nalaze se, kao kandinati ili nosioci lista, i pet optuženika za ratne zločine: Slobodan Milošević, Vojislav Šešelj, Sreten Lukić, Nebojša Pavković i Vladimir Lazarević. Prema riječima Jamesa Lyona direktora projekta za Srbiju Međunarodne grupe za krize to je jedna indikacija da su ovi ljudi koji su optuženi za ratne zločine pritjerani uza zid. Oni su sada u situaciji gdje se moraju otvoreno braniti s obzirom da više ne mogu da nađu neke kredibilne i rispektabilne političare koji će ih zaštiti i odbraniti na način na koji bi to oni željeli. Osim toga, prema mišljenju gospodina Lyona, to ukazuje da još uvijek postoji određena svijest u nekim segmentima srpskog društva koja podržava cijelu tu priču i cijelu tu filozofiju a na izborima će se vidjeti koliki je njihov procenat.\nS obzirom na, u poslednje vrijeme ipak pozitivan razvoj događanja u Srbiji i izvjesnih pohvala koje su došle od Evropske unije i od NATO-a, da li se moglo očekivati da vlada poduzme nešto da se spriječi kandidiranje optuženika za ratne zločine, da se spriječi njihovo stavljanje na liste.\nPo mišljenju gospodina Lyona, lijepe riječi koje dolaze iz Brisela i Sjedinjenih Država jesu više, kao pokušaj ohrabrenja demokratskih snaga nego što su neki čvrst signal napretka u Beogradu.\nJoš uvijek je nepoznanica u kojoj mjeri će ovakav događaj, stavljanje Miloševića, Šešelja, Lukića, Pavkovića, Lazarevića utjecati na međunarodni ugled Srbije i Crne Gore i na sve ono što čine kako bi se intenzivnije uključile u Evropu i zapadne tokove inače. Međutim kako je rekao gospodin Lyon, na osnovu komentara koje je on čuo iz Brisela jasno je da je odluka o stavljanju optuženika za ratne zločine na listu kandidata za parlammentarne izbore u Srbiji izazvala zabrinutost i iz Brisela se pitaju šta ta odluka znači za Srbiju i promjene u Beogradu.


Može li Tokio da postane posrednik između Vašingtona i Teherana - 25.05.2019, Sputnik Srbija\nPremijer Japana Šinzo Abe namerava da nastupi u ulozi posrednika u normalizaciji odnosa Sjedinjenih Američkih Država i Irana, piše britanski „Tajms“ prenoseći... 25.05.2019, Sputnik Srbija\nvesti, svet, iran, japan, šinzo abe, donald tramp\n17:43 25.05.2019 (Osveženo: 18:32 25.05.2019)\n© AP Photo / Shizuo KambayashiŠinzo Abe i Donald Tramp\nJapan je od vremena Drugog svetskog rata pod zaštitom američke vojske i podržava spoljnu politiku Vašingtona, ali izbegava sukobe s Teheranom, čije nafta predstavlja važnu stavku u japanskom uvozu.\nJapanski premijer će, prema pisanju „Tajmsa“, ponuditi svoje usluge američkom predsedniku Donaldu Trampu u svojstvu posrednika u rešavanju iransko-američke krize. O toj inicijativi pišu svi vodeći japanski mediji, pozivajući se na anonimni izvor u Vladi.\nPrema pisanju japanskih medija, Abe će taj predlog izneti tokom trodnevne posete Trampa Japanu. Sledećeg meseca Abe namerava da poseti Iran, a to će biti prva poseta japanskog premijera toj zemlji nakon više od 40 godina.\n„Tajms“ navodi da se Šinzo Abe 24. maja sastajao sa Džonom Boltonom, Trampovim savetnikom za nacionalnu bezbednost. Prema navodima informativnih agencija, Bolton, poznat po svom agresivnom stavu prema Iranu, izrazio je podršku ideji japanskog premijera.\nJapan tokom nekoliko administracija nije podržavao sankcije Teheranu ili je tražio način da ih minimizira, izazivajući nezadovoljstvo zapadnih zemalja. Japan zbog toga nije učestvovao u nuklearnom sporazumu s Iranom 2015. godine, koji su potpisali SAD, Velika Britanija, Francuska, Kina, Rusija i Nemačka. Pre godinu dana SAD su iz sporazuma istupile, na osnovu odluke Donalda Trampa.\nBritanski list navodi da će traganje za kompromisom Vašingtona i Teherana biti pravi ispit diplomatskih veština japanskog premijera. Nijedan predsednik japanske Vlade nije posećivao toliko drugih država, ali ne može se reći da je Šinzo Abe uvek bio uspešan.\n„Tajms“ zaključuje da razgovor o iranskom problemu unosi „element nepredvidivosti“ u susret lidera Japana i SAD.


Novi sjaj sportske dvorane Konjic – Razvojna agencija – Prvi korak\nJU „Sportska dvorana“ Konjic već od davne 1987. godine predstavlja mjesto svih sportskih i kulturnih dešavanja, te usluge ove institucije redovno koriste svi sportski klubovi koji egzistiraju na području naše općine, kao i Druga osnovna škola Konjic za potrebe odvijanja nastave iz predmeta „Tjelesni odgoj“. Ako uzmemo u obzir vijek trajanja objekta te da do sada nisu vršeni nikakvi radovi sa ciljem sanacije istog, implementacija projekta „Sanacija objekta Sportska dvorana Konjic„ je od velike važnosti za sve nas.\nRealizacijom I faze gore navedenog projekta doprinijelo se kompletnoj sanaciji mokrih čvorova u muškom toaletu, kao i zamjeni vrata na svlačionicama. Renoviranje navedenog i stvaranje mnogo ljepšeg ambijenta za rad nije bilo moguće bez finansijske podrške Općine Konjic i Federalnog ministarstva kulture i sporta.\nTakođer, zahvaljujući finansijskoj podršci Vlade HNK-a, poduzete su i aktivnosti oko rješavanja ženskog mokrog čvora.\nNavedeni projekat je pripremala Agencija za ekonomski razvoj „PRVI KORAK“ d.o.o. Konjic u saradnji sa JU „Sportska dvorana“ Konjic.


28/04/2020 - Ozonpress :: internet portal\n//28 aprila, 2020\nČačanin Miloljub Nestorović isporučio je humanitarnu pomoć severu Italije koju su zajednički prikupili mališani iz vrtića Gimnazion i deo čačanskih privrednika. Čačani su u Veneto poslali tri respiratora, 5.000 zaštitnih maski i 500 vizira. Ovaj gest naišao je na veliku pažnju...\nMiodrag Mirčetić, savetnik Upravnog odbora u kompaniji Asseco SEE, od prošle godine je novi vlasnik firme W&W Energy koja poseduje dve male hidroelektrane. Jedan od direktora srpskog ogranka Asseco-a je i premijerkin brat Igor Brnabić. Mirčetić u razgovoru za CINS objašnjava...\nS skladu sa Rešenjem Gradske uprave za urbanizam, koje je dobio investitor gradnje objekta u ulici Nikolaja Velimirovića, sutra (sreda 29. april) privremeno će biti obustavljen saobraćaj u pomenutoj ulici zbog raskopavanja i izvođenja priključka na vodovodnu i kanalizacion...\nNa infektivnom odeljenju čačanske Opšte bolnice hospitalizovana su 23 pacijenata, od kojih su četiri sa ozbiljnijom kliničkom slikom. U saopštenju iz te zdravstvene ustanove navedeno je da su u protekla 24 sata bila dva prijema iz prijemno-trijažne ambulante. Na pedijatriji nije...\nIzbori odmah nakon okončanja vanrednog stanja su nedopustivi i iz zdravstvenog i iz demokratskog razloga, izjavio je danas lider Dveri Boško Obradović, navodeći šest, kako je rekao, loših stvari za vreme vanrednog stanja. On je na konferenciji za medije u Skupštini Srbije rekao...


Brzina konekcije povećana 100 puta zahvaljujući donaciji Telekoma | MINA\nNaslovnica MINA Business Brzina konekcije povećana 100 puta zahvaljujući donaciji Telekoma\nBrzina konekcije povećana 100 puta zahvaljujući donaciji Telekoma\nPodgorica, (MINA-BUSINESS) – Brzina internet konekcije između Centra informacionog sistema u Rektoratu i svih jedinica Univerziteta Crne Gore (UCG) biće povećana 100 puta, saopšteno je prilikom potpisivanja ugovora o saradnji između te ustanove visokog obrazovanja i Crnogorskog Telekoma.\nUgovor o saradnji, koji važi do 2035. godine, potpisali su rektor UCG Danilo Nikolić i izvršna direktorka Crnogorskog Telekoma, Dina Cibulaskaja.\nVrijednost donacije je 143 hiljade EUR godišnje, odnosno 2,1 milon EUR u narednih 15 godina.\nCibulskaja je kazala da će za potrebe interne komunikacije i razmjene podataka između jedinica Univerziteta, umjesto dosadašnje brzine od deset megabita po sekundi (Mb/s), Telekom obezbijediti kapacitet do jednog gigabita po sekundi (Gbp/s).\n„To će značajno unaprijediti kvalitet rada i funkcionisanje fakulteta i Univerziteta u cjelini, budući da najviše institucije obrazovnog sistema postaju dio gigabitnog društva i svijeta novih mogućnosti“, rekla je Cibulskaja.\nOna je kazala da tehnologija dramatično mijenja svijet, način na koji se živi, radi, uči i da je pristup kvalitetnom i brzom internetu jedna od osnovnih potreba cijelog društva.\n„Crnogorski Telekom je pouzdan partner crnogorskoj državi i društvu u digitalnoj transformaciji. Naša saradnja sa Univerzitetom Crne Gore ne ogleda se samo u ovom i prethodnim ugovorima o saradnji, već se ta saradnja ostvaruje na mnogim poljima”, kazala je Cibulskaja.\nPrema njenim riječima, najveći broj njihovih stručnjaka, koji su dokazani i u okviru Deutsche Telekom grupe, ponikao je upravo sa tog Univerziteta, a i danas najbolji studenti stiču praksu ili rade u Crnogorskom Telekomu.\nOna je dodala da je sigurna da će UCG i tu donaciju iskoristiti za poboljšanje i naučnih i obrazovnih rezultata.\nNikolić je naveo da je potpisivanje ugovora sa Crnogorskim Telekomom veoma značajno za akademsku zajednicu i Univerzitet, prenosi PR Centar.\n„Ugovorom će se brzina konekcije između Centra informacionog sistema u Rektoratu i svih jedinica Univerziteta povećati 100 puta, odnosno sa deset Mbps na jedan Gbps“, rekao je Nikolić.\nOn je ocijenio da će zahvaljujući višemilionskoj donaciji Crnogorskog Telekoma, Univerzitet Crne Gore nastaviti proces digitalizacije što je definisano Strategijom razvoja, u okviru koje Univerzitet planira da razvije mnogobrojne servise za studente i nastavno osoblje.


„Kada je riječ o ovim bitkama, istakao bih da se narod ovih krajeva aktivno uključio u odbranu slobode i nije se iseljavao“, rekao je novinarima Savčić, nakon polaganja cvijeća i pomena kod centralnog spomenika poginulim borcima Nevesinja u odbrambeno-otadžbinskom ratu.\n„Ubijeđen sam da ćemo do kraja godine poboljšati položaj boračke populacije, povećati invalidnine i borački dodatak. Gorući problem ostaje zapošljavanje demobilisanih boraca, ali imamo obećanja da će biti poboljšan položaj i ove kategorije“, rekao je Savčić.\n„Za Mitrovdan 1992. i 1994. godine desile su se velike bitke u kojima je sačuvano ne samo Nevesinje, već i istočna Hercegovina i Republika Srpska. Namjera neprijatelja bila je da osvoji cijelu istočnu Hercegovinu i protjera srpski narod“, naveo je Milunović.\n„Sa drugim borcima širom Republike Srpske uspjeli smo da napravimo prvu srpsku državu sa lijeve strane Drine. Ono što sada treba imati na umu i što je glavna poruka borcima i narodu jeste da se ta borba nije završila i da je sada treba voditi mudrije i drugim oružjem. Moramo i dalje ostati čvrsto na braniku otadžbine, jer su nam to u amanet ostavili naši poginuli koje ne smijemo zaboraviti. NJihova žrtva će biti uzaludna ako ispustimo Republiku Srpsku“, naglasio je Lalović.\n„Svaki Nevesinjac i Hercegovac na Mitrovdan ima poseban osjećaj i pomiješana osjećanja radosti i tuge. Radosti što smo stvorili Republiku Srpsku, tuge jer je cijena skupo plaćena – samo za dvije mitrovdanske ofanzive poginula su 64 borca, a oko 1.000 je ranjeno. Prošlo je 27 godina, život se polako vraća, nastojimo da pomognemo porodicama poginulih, trudimo se zajedno sa republičkim vlastima i mislimo da je perspektiva u Nevesinju i Republici Srpskoj dobra“, rekao je Avdalović.


Humanitarne trke, koncerti i akcije za podršku zajednici | Giving Balkans\nHumanitarne trke, koncerti i akcije za podršku zajednici\nSvakodnevno do nas dolazi veliki broj dobrih vesti o davanjima i različitim načinima na koje kompanije, organizacije i pojedinci doprinose razvoju filantropije i unose pozitivne promene u svoje zajednice.\nI ove nedelje za vas smo izdvojili najinspirativnije priče o humanosti, kao i nekoliko akcija koje možete podržati i na taj način doprineti ostvarenju nekih humanih ciljeva.\nPovodom Svetskog dana dece obolele od raka, građani donirali 2.553.083 dinara za NURDOR\nNacionalno udruženje roditelja dece obolele od raka - NURDOR je u subotu, 15. februara, u 32 grada širom Srbije, uz podršku volontera i donatora, obeležilo Svetski dan dece obolele od raka. Pod sloganom „Zagrli snažno!“ tačno u 13h u svakom gradu pušten je u nebo po jedan balon u obliku srca kao znak podrške svim mališanima koji se leče od raka i u znak sećanja na one male superheroje koji više nisu sa nama.\nZahvaljujući donacijama građana u donatorskim kutijama NURDOR-a na ovim događajima prikupljeno je 2.553.083 dinara.\nKako navoode iz NURDOR-a, ovo je najveća donacija, prikupljena na akciji povodom Svetskog dana dece obolele od raka, od kako postoji NURDOR.\nDonacije su namenjene izgradnji nove Roditeljske kuće u Beogradu, kojom će se omogućiti besplatan smeštaj i briga o deci oboleloj od malignih bolesti i njhovim porodicama koje dolaze iz cele Srbije na lečenje.\nObeležavanje Svetskog dana dece obolele od raka pomogli su: Alma Quattro, BIG print, Clear point, Info Media Group, McCann Beograd, Centar beogradskih festivala CEBEF, Medic Media, LUX Design i mnogi drugi.\nOdlaskom na koncert “Buđenje” podržavate žene sa iskustvom nasilja\nU četvrtak, 27. februara, u 20h, na Dorćol Platzu održaće se koncert Maje Louis pod nazivom “Buđenje”.\nOd svake prodate karte 5% biće donirano Autonomnom ženskom centru za podršku ženama sa iskustvom nasilja.\nAutonomni ženski centar vas poziva da odlaskom na koncert i kupovinom karte podržite žene sa iskustvom nasilja. Više informacija na linku.\nHumanitarna akcija “Od srca za nju” u Sarajevu\nVolonteri Udruženja “Ruku na srce“ drugu godinu zaredom sprovode humanitarnu akciju “Od srca za nju“, koja za cilj ima obezbeđivanje što većeg broja higijenskih potrepština za žene slabijeg imovinskog stanja.\nUdruženje poziva studente, školarce, sugrađane i predstavnike kompanija, udruženja i sportskih kolektiva da im se pridruže i podrže ovu akciju.\nSve donacije moguće je dostaviti svakog radnog dana, od 9 do 22 sata, u prostorije “Homework Hub-a” (Kolodvorska 12, Sarajevo) i subotom od 10 do 12 sati u Centar “Ruku na srce” na Dobrinji” (Esada Pašalića 8).\nTakođe, akciju je moguće podržati novčanim uplatama žiro račun broj: 1990490056036171 (Sparkasse Bank, primalac: Udruženje "Ruku na srce", svrha uplate: Projekat "Od srca za nju").\nAkcija traje do 6. marta 2020. godine.\nHumanitarna trka u okviru Mostarskog polumaratona\nU okviru “Mostar Run Weekenda”, koji Udruga ”Zdrav život – Kinezis” organizuje 21.03.2020, u Mostaru održaće se ''HT ERONET Humanitarna utrka 4K''. Ovo je način da se obeleži Međunarodni dan osoba sa Daunovim sindromom, kao i da se javnost senzibiliše po pitanju važnosti inkluzije osoba s Daunovim sindromom sindromom.\nPored toga, ova trka ima za cilj prikupljanje sredstva uz pomoć kojih će se organizovati sportsko rekreativne aktivnosti članova ''Udruge za Down sindrom Mostar''.\nUkoliko želite da podržite ovu akciju, možete se prijaviti za učešće na Mostarskom polumaratonu putem linka i trčanjem ili šetanjem podržati osobe sa Daunovim sindromom.\nPovodom Svetskog dana dece obolele od malignih bolesti, 15. februara, kompanija “Blicnet” je za potrebe Roditeljske kuće u Banjaluci donirala nove igračke.\nPredstavnici ove kompanije su decu koja borave u Roditeljskoj kući obradovali biciklima, triciklima, edukativnim igračkama i različitim igricama.\nKnjižnica Čepin pokrenula akciju darivanja slikovnica\nNa Međunarodni dan darivanja knjigom, koji se obeležava 14. februara, Knjižnica Centra za kulturu Čepin pokrenula je akciju prikupljanja slikovnica, koja traje do kraja februara.\nKako navode iz Centra, akciju su pokrenuli sa ciljem da se probudi ljubav prema čitanju i darivanju kod dece i odraslih.\nAkcija darovanja slikovnica organizovana je u okviru nacionalne kampanje “Čitaj mi!”, a poziva se decu i odrasle da slikovnice daruju lokalnim knjižnicama koje će ih donirati dečijim bolnicama, domovima za decu, SOS Dječjem selu Hrvatska ili nekoj drugoj humanitarnoj organizaciji.\nCentar za kulturu Čepin će slikovnice proslediti lokalnim ambulantama kako bi mališanima ulepšali vreme provedeno u čekaonici.\nUkoliko želite da podržite akciju, slikovnice možete donirati do 28. februara, u Knjižnici Čepin.


3.4.2013 Bambi opremio „Buduće šampione“ Predstavnici kompanije Bambi-Banat obišli su učenike Osnovne škole „Svetozar Miletić“ u Titelu, kojoj je donirana sportska oprema i rekviziti za fizičko vaspitanje, u okviru projekta Bambi neguje buduće šampione. Projekat se sprovodi uz podršku Ministarstva prosvete, nauke i tehnološkog razvoja i Unicefa-a i u saradnji sa City sport klubom, sa ciljem da učenicima obezbedi redovnu užinu i dodatne časove fizičkog vaspitanja. Projektom su obuhvaćeni učenici nižih razreda šest osnovnih škola u Srbiji, odabranih po preporuci Ministarstva, sa idejom da se broj uključenih škola uvećava iz godine u godinu.\nKompanija Bambi-Banat od početka projekta pa do danas, donirala je oko 10 tona užina đacima odabranih osnovnih škola. Pored toga, svim školama su obezbeđeni neophodni rekviziti za sprovođenje fizičke nastave, ali i oprema kako za đake tako i za učitelje fizičkog vaspitanja. Projekat obuhvata i realizaciju sistematskih pregleda svih đaka u školama u Beogradu, Titelu, Nišu i Vlasotincu. Pored Osnovne škole „Svetozar Miletić“ u Titelu, u projekat su uključene Osnovna Škola „Zaga Malivuk“ u Krnjači, „Ivan Milutinović“ iz Višnjice, „8. oktobar“ i „Siniša Janjić“ iz Vlastonica, i „Ivo Andrić“ iz Niša.\n„Bambi neguje buduće šampione je projekat na koji smo, kao kompanija, veoma ponosni i izuzetno nam je drago što smo u prilici da aktivno učestvujemo u inicijativama od društvenog značaja. Nadamo se ćemo, na ovaj način, dati podstrek i drugima da se uključe i pomognu mališanima u lokalnim zajednicama“, rekao je Nemanja Brković, menadžer za korporativne komunikacije kompanije Bambi-Banat.


“Hrvatskoj i Kovaču očigledno smeta kada Srbija i njen premijer jasno kažu da neće dozvoliti ponovni genocid i etničko čišćenje našeg naroda, da nećemo dozvoliti rehabilitaciju fašističke ustaške NDH i oslobadjanje zločinaca iz poslednjeg rata. Vrhunac cinizma i bezobrazluka Kovača je i u tome da traži izvinjenje od Srbije. Oni koji su klali i ubijali Srbe u koncentracionim logorima traže izvinjenje od svojih žrtava”, naveo je Dačić u saopštenju.\n“To što je ovakva Hrvatska koja rehabilituje fašizam članica Evropske unije, ne daje joj nikakvo pravo da Srbiju vredja i da joj preti”, istakao je Dačić.\n“Vreme je da i Evropska unija prekine svoje ćutanje i izjasni se dokle će tolerisati rehabilitaciju fašističke ustaške NDH i pretnje Srbiji koje dolaze iz Hrvatske. Ovakva Hrvatska je danas najveća sramota Evropske unije”, zaključio je Dačić.\nŠef hrvatske diplomatije Miro Kovač izjavio je ranije danas da istup srpskog premijera Aleksandra Vučića, kojim je Hrvatsku optužio za obnovu ustaške ideologije i poručio da Beograd nikada više neće dopustiti novu Oluju, predstavlja nastavak politike “Velike Srbije iz 90-ih godina” u kojoj je, kako je rekao, Vučić i lično učestvovao.


U petodnevnoj radionici, održanoj u dva segmenta tokom maja u Beogradu u Hotelu Zira, učestvovali su predstavnici organizacija civilnog društva, opština i gradova i lokalnih institucija, koje u fokusu svojih aktivnosti imaju inkluziju Roma, povratnika i drugih marginalizovanih grupa. Cilj radionice je stručna obuka kadrova u pogledu pripreme, apliciranja za sredstava i sprovođenja projekata.\nJedan od osnovnih izvora finansiranja projekata koji u interesu imaju poboljšanje kvaliteta života građana Srbije jesu međunarodne donacije. Prema godišnjim istraživanjima koje sprovodi Ministrastvo za evropske integracije Republike Srbije, u tom pogledu najveći donator je Evropska unija, a najveći bilateralni donator Nemačka. Evropska unija je u periodu od 2010. do 2020.godine u projekte u Srbiji uložila 1,8 milijardi evra. Odmah zatim sledi Nemačka sa 189 milona evra, Sjedinjene Američke Države sa 161 i Ujedinjene nacije sa 141 milion evra.\n“Ovaj finansijski potencijal je veoma važan za ekonomski i društveni razvoj Srbije, pre svega u pogledu sоciјаlne zaštite, zapošljavanja i uopšteg poboljšanja položaja najugroženijih društvenih grupa. Program koji sprovodimo sarađuje sa velikim brojem organizacija civilnog društva i lokalnim samoupravama i institucijama. Zato je i u njihovom i u našem interesu da podržimo njihovo osnaživanje,” kaže Marina Babović, projektna menadžerka programa Inkluzija Roma i drugih marginalizovanih grupa u Srbiji.


Najveći uspeh rezultat dugogodišnjeg rada : Nadlanu.com\nNajveći uspeh rezultat dugogodišnjeg rada\nObjavljeno 10. apr 2012. / 16:08:44\nBEOGRAD, 10. aprila 2012. (Beta) - Selektor futsal reprezentacije Srbije Aca Kovačević ocenio je u utorak da je plasman njegovog tima na Svetsko prvenstvo najveći uspeh tog sporta i rezultat napornog rada proteklih šest godina.\n"Sve što se radilo proteklih šest godina, uključujući i plasman na tri Evropska prvenstva dokaz je velikog napretka. Sada je napravljen najveći uspeh odlaskom na Svetsko prvenstvo", kazao je Kovačević.\nOn je i dodao da je najveći korak ka plasmanu napravljen osvajanjem prvog mesta na kvalifikacionom turniru u Sloveniji posle čega je Srbija kao povlašćeni tim dobila Madjarsku za protivnika u baražu.\n"Do ovog uspeha smo došli zasluženo, a najveći korak napravljen je na kvalifikacionom turniru u Sloveniji gde smo osvojili prvo mesto", rekao je selektor Srbije.\nSrbija je u nedelju u revanš meču baraža savladala Madjarsku sa 6:1 i posle minimalnog poraza u gostima obezbedila nastup na Svetskom prvenstvu koje će od 1. do 18. novembra biti održano u Tajlandu.\nNa prvenstvu sveta u Tajlandu učestvovaće 24 reprezentacije koje će biti rasporedjene u šest grupa po četiri tima. Po dve prvoplasirane selekcije kao i četiri najbolja trećeplasirana tima obezbediće plasman u osminu finala.


Japanske trešnje koje su sadili mali istraživači - Komentari - 2021\nJapanske trešnje koje su sadili mali istraživači\nSubota, 06. aprila 2013. godine, sa početkom u 09:00 sati, jedinica neustrašivih istraživača "Ciresarii" od Lokalni centar "Dimancescu" na univerzitetskom kampusu Univerziteta za agronomske nauke i veterinarstvo u Bukureštu zasadio zemljište s japanskim trešnjama.\nAkcija istražitelja u dobi od 11 do 14 godina dio je niza događaja koji se ove godine održavaju u sjećanje na mlade ljude koji su prije 100 godina postavili prve istraživačke patrole u Rumunjskoj.\nIstovremeno, aktivnost je dio projekta uređenja okoliša univerzitetskog kampusa, a razvijena je na osnovu partnerstva između "Univerziteta agronomskih nauka i veterine" iz Bukurešta i Nacionalne organizacije "Istraživanje Rumunije".\nJapanske trešnje koje je istraživačka jedinica zasadila "Ciresarii" Lokalni centar "Dimancescu" iz Bukurešta dio je vrste Prunus Serrulata „Kraljevski burgundi“, Prunus Serrulata „Ukon“ i Prunus Serrulata „Kiku Shidare“.\n"Izviđaštvo ima za cilj pomoći mladima u njihovom fizičkom, mentalnom i duhovnom razvoju da postanu konstruktivni članovi društva."\nPojava istraživanja u Rumuniji događa se 1913. godine, kada se grupa učenika srednje škole "Gheorghe Lazar" u Bukureštu organizuje u prve patrole rumunskih istraživača, čiji je vođa bio Dimitrie Dimancescu. Iste godine, naučnik Gheorghe Munteanu Murgoci održao je prvu istraživačku konferenciju, a nastavnik Gabriel Giurgea podijelio je brošuru o istraživanjima u školama zemlje. Nakon ovih akcija osnovan je inicijativni odbor na čelu sa pukovnikom-administratorom Grigorom Berindeijem, koji je 1914. osnovao udruženje „Cercetasii Romania“.\nLokalni centar "Dimancescu" osnovan je 1992. godine od strane bivših zapovjednika i istraživača koji su se reorganizirali nakon pauze duže od 50 godina, ime je odabrano u sjećanje na bivšeg zapovjednika istraga u Bukureštu, iz međuratnog razdoblja, pukovnika Ioana Dimancescua .\nOznake Rekreativne aktivnosti za djecu\nVideo: Drvo čiji cvet donosi uspeh - japanska trešnja (Maj 2021).\nCopyright 2021 \_ Djeca i novorođenčad, trudnoća \_ Japanske trešnje koje su sadili mali istraživači


@Amric, možda je najbolje da te vezanih očiju sprovedu do aviona.\nPošto vidim da ti je materija bitna, a o tome zaista niko (sa očuvanim vidom i makar osrednjim poštenjem) - ne može nešto lepo da ti kaže. Isto važi i za unutrašnjost, videćeš da si se vozila u autobusima koji su udobniji i kepše izgledaju...\nJako je bitno gde sedite.\nMene u malecnom Jatovom avionu ne napušta osećaj da ću da propadnem, sa sve sedištem. Ne da će avion da se sruši i slično, nego da ću prosto da propadnem, a on nastavi put dalje...\nE, stvarno, fina su ona sedišta uz nazovi sigurnosni izlaz u slučaju opasnosti! E, tu je gustina pakovanja manja i ima više prostora za noge.


Druga smena dece otputovala u Orošhazu - Srbobran Danas\nDruga smena dece otputovala u Orošhazu\nSaradnja dva pobratimljena grada, Orošhaze i Srbobrana, ovog leta poprimila je veće razmere nego inače. Iako već čitavu deceniju deca iz naše opštine letuju u banji nadomak pomenutog grada u Mađarskoj, a tamošnji školarci u srbobranskom odmaralištu u Sutomoru, od ove sezone je ta razmena udvostručena, odnosno odlučeno je da otputuju dve grupe dece.\nČlanovi opštinskog Veća, Zoltan Ifju i Jovica Andrić ispred lokalne samouprave, ispratili su jutros na put drugu grupu dece koja su besplatan odmor u banji zaslužila svojim sportskim rezultatima. Gospodin Ifju je bio naš sagovornik na temu današnjeg puta, sem što je jedan od dvojice koordinatora, on ima i višegodišnje iskustvo u radu na temu razmene dece na letovanjima, a takođe i višedecenijsko iskustvo u radu sa decom kao prosvetni radnik.\n„Do sad smo u Orošhazu, odnosno u banju nadomak grada koja je dosta poznata u Mađarskoj, slali jednu grupu dece, učenike četvrtih razreda osnovnih škola iz naše opštine, a u dogovoru dva gradonačelnika od ove godine idu dve grupe. Prva grupa je trenutno u Orošhazi i čekaju da po njih dođe autobus, ovaj sa kojim putuje druga grupa, a nju čine mladi sportisti, džudisti i fudbaleri iz Turije i Nadalja, pretežno učenici sedmih i osmih razreda. Prva grupa je boravila 8 dana u banji, 26 dece sa 3 vaspitača, a sportisti kojih ima 25, plus dva vaspitača, ostaju 7 dana i tokom boravka tamo sve im je obezbeđeno. Biće smešteni u jednom modernom kampu koji se nalazi na 5 minbuta šetnje od glavnog ulaza u banju, ušuškan u debelu hladovinu uz jezero. Jedan prelep ambijent. Biće smešteni u četvorokrevetne sobe, imaju obezbeđena po 3 obroka dnevno, besplatan prevoz tamo i nazad, plaćeni ulazi na kupalište i druge sadržaje. Opština Srbobran plaća prevoz, a sve što je tamo namenjeno za decu finansira opština Orošhaze.“ rekao je pred put Zoltan Ifju, član opštinskog Veća zadužen za kulturu.\nKako na put odlaze mladi sportisti, član opštinskog Veća iz resora sporta i omladine, Jovica Andrić, uputio je deci i njihovim pratiocima, sportskim trenerima Milanu Srdanoviću i Dušanu Mihajloviću, želje da srećno stignu do svog odredišta, da tamo bezbrižno i lepo provedu odmor, a zatim i da se bez ikakvih problema vrate kući. Nakon što je policija proverila da vozač i autobus ispunjavaju uslove za put, ekskurzija je mogla da počne.


Opšti izbori u BiH 2. oktobra po starom izbornom zakonu | EurActiv Serbia\nRead time : 2 m, 35 s\nCentralna izborna komisija Bosne i Hercegovine (CIK) donela je 4. maja odluku o raspisivanju i održavanju opštih izbora, koji će se održati 2. oktobra ove godine.\nIzbori su raspisani za izbor članova Predsedništva BiH, Parlamentarne skupštine BiH, parlamenta Federacije BiH, Narodne skupštine Republike Srpske, Skupštinu Brčko Distrikta i kantonalne skupštine.\nNa izborima će se neposredno birati i predsednik i dva potpredsednika Republike Srpske.\nIzbori su raspisani u skladu sa zakonom, najmanje 150 dana pre datuma održavanja izbora.\nOd sedam članova CIK-a, pet je bilo za raspisivanje i održavanje izbora u oktobru ove godine, dok je hrvatski član CIK-a, Vlado Rogić bio protiv. Član CIK-a Ahmet Šantić nije prisustvovao sednici.\nIzbori će biti održani na osnovu važećeg, spornog izbornog zakona, a predsednik CIK Suad Arnautović rekao je posle sednice novinarima da je to bila jedina mogućnost jer se mora poštovati zakon.\nPrema njegovim rečima, odlaganje izbora zato što nije postignut politički dogovor o promeni izbornog zakona značilo bi kršenje prava građana BiH.\nArnautović je, ipak, ocenio da u BiH postoji nedopustiva diskriminacija birača na osnovu etničke pripadnosti ili mesta prebivališta i da je krajnje vreme da se izborni zakon reformiše.\nKljučni problem pregovora o novom Izbornom zakonu je u Federaciji BiH, jer Hrvatska demokratska zajednica (HDZ) BiH i bošnjačke stranke ne mogu da se dogovore o modelu izbora članova Predsedništva sa teritorije tog entiteta BiH.\nHDZ insistira da se izmenama Izbornog zakona onemogući da se hrvatski član Predsedništva BiH bira većinskim glasovima Bošnjaka, kao što se to desilo u dva navrata izborom Željka Komšića za hrvatskog člana Predsedništva BiH.\nIstovremeno, Evropski sud za ljudska prava je presudom u slučaju Sejdić Finci još pre više od 12 godina naložio BiH da sprovede promene Ustava kojima će se omoogućiti da se za članove Predsedništva BiH i poslanike u Domu naroda Parlamentarne skupštine BiH kandiduju i pripadnici drugih etničkih zajednica, a ne samo tri konstitutivna naroda - Bošnjaka, Hrvata i Srba.\nPrema biračkom spisku koji je zaključen 3. maja pravo glasa u BiH imaće nešto više od tri miliona i 370 hiljada birača.\nGrađanima u inostranstvu će uz prethodnu registraciju biti omogućeno glasanje poštom ili u diplomatskim predstavništvima.\nNakon što je Centralna izborna komisija BiH donela odluku o raspisivanju izbora, odredbe Izbornog zakona predviđaju da sredstva za njihovo održavanje moraju biti obezbeđena u roku od 15 dana, do 19. maja.\nSavet ministara BiH i Parlamentarna skupština BiH treba da usvoje budžet BiH i obezbede novac za održavanje izbora.\nArnautović je upozorio da će CIK, u suprotnom, pokrenuti mehanizme predviđene krivičnim zakonom koji za ometanje izbornog procesa "činjenjem ili nečinjenjem" predviđaju kazne do tri godine zatvora.\nHDZ BiH i Savez nezavisnih socijaldemokrata (SNSD) iz Republike Srpske tvrdili su krajem aprila da je CIK nelegalan i zahtevali su smenu njegovih članova.\nZakonom je utvrđeno da se opšti izbori u BiH održavaju svake četiri godine, prve nedelje u oktobru, ako se taj dan ne poklapa sa verskim praznicima konstitutivnih naroda.\nPoboljšanja izbornih sistema doprineće demokratizaciji Zapadnog Balkana


Skoro 1000 prijavljenih poljoprivrednika za konkurs “50:40:10” – Srbija NASA Zemlja\nSkoro 1000 prijavljenih poljoprivrednika za konkurs “50:40:10”\nUprkos prvobitnom mišljenju da je teško popuniti zahtev, poljoprivrednici su ipak uspeli da brzo savladaju ovu “prepreku” i u najvećem broju su pravilno popunili zahteve, saopštilo je Ministarstvo poljoprivrede, šumarstva i vodoprivrede.\nU tome su im pomagale Savetodavne službe, koje takođe finansira Ministarstvo poljoprivrede, ali i konsultantske kuće čiji troškovi rada će takođe biti priznati za finansiranje projekata koje predlažu proizvođači.\nPrema dosadašnjoj analizi podnetih zahteva, najviše zainteresovanih ima povrtara, a zatim voćara.\nU narednim koracima biće procenjeno ko ispunjava uslove za dalje i takvi projekti poljoprivrednika biće ocenjeni na osnovu predloženih biznis planova.\nNajviše će se finansirati projekti koji unapređuju rad gazdinstva, ekološki su prihvatljivi i donose najveću korist proizvođačima.\nPrioritet, kako je i ranije rečeno, imaće žene i mladi, članovi zadruga i poljoprivrednici iz manje razvijenih opština, saopštilo je ministarstvo.\nNaredni poziv očekuje se već u julu i on će važiti za stočare, dok će ratari moći da se prijave u septembru.\nKonkurs koji je u javnosti zaživeo pod nazivom 50:40:10 je zapravo tako osmišljen da poljoprivrednik dobija unapred odobrena sredstva na osnovu projekta i to tako da pola sredstava dobija bespovratno, za 40 posto finansira se iz kredita banke u kojoj poljoprivrednik ima račun registrovanog gazdinstva i pod uslovima te banke, a samo 10 posto treba da ima ličnog učešća.\nUkoliko se nastavi trend ukidanja mera u vezi sa aktuelnom pandemijom, predstavnici Ministarstva će i na terenu biti više u direktnom kontaktu sa poljoprivrednicima, tako što će se organizovati predavanja i ukazivati na način kako da se ostvare podsticaji na konkursima.


Japan da obustavi lov na kitove – Nadlanu.com\nJapan da obustavi lov na kitove\nSIDNEJ, 19. februara 2010. (Beta-AP) - Premijer Australije Kevin Rad postavio je danas Japanu krajnji rok do novembra da obustavi svoj naučni program lova na kitove, u kome se godišnje ubija stotine tih morskih sisara u vodama Antarktika.\nRad je naveo da će se Japan, ukoliko do navedenog roka ne obustavi lov na kitove, suočiti sa "međunarodnom zakonskom akcijom". Australija je još ranije najavila da će zbog lova tužiti Japan pred Međunarodnim krivičnim sudom u Hagu ili pred Međunarodnim tribunalom za pomorsko pravo u Hamburgu.\nAustralija, koja se oštro protivi ubijanju kitova, još pre dve godine je u vode Antarktika poslala brod koji je pratio posadu jednog japanskog kitolovca, i tom prilikom prikupio video materijal i fotografije, za koje je Kanbera navela da mogu biti iskorišćene kao dokaz na nekom međunarodnom forumu.\nRad je istakao da će se Australija radije opredeliti za diplomatske mere kako bi naterala Japan da okonča svoj lov. "Ukoliko to ne uspe, onda ćemo pokrenuti sudski postupak pred početak sezone lova na kitove u novembru 2010. To je krajnji rok i Japancima treba da bude jasno da ćemo to učiniti", rekao je Rad za jednu lokalnu televiziju.\nSLEDI ISTRAGA: Časne sestre se trudne vratile sa misionarskog puta


Policija za to delo sumnjiči Nebojšu M. (24) iz sela Gornja Bukovica, koji je vozeći "golf" u noći između subote i nedelje u selu Carić, svojim vozilom udario taksistu "Gradskog taksija".\nNenadović je taksi zaustavio pored puta, kako bi izašao i obavio fiziološke potrebe, kada je u tom trenutku na njega naleteo vozač "golfa" odbacivši ga u kanal, posle čega je pobegao sa lica mesta, a kasnije uklonio tragove oštećenja na svom automobilu.\nPovrede koje je zadobio Nenadović, kao i oštećenja na njegovom "fiatu", ukazivali su na to da je na njega naleteo drugi automobil. Osumnjičeni, inače, živi u blizini mesta nesreće, a policija će ga nakon hapšenja predati nadležnom tužilaštvu.\nDVE PRIČE O JEZIVOM PIJANSTVU Muškarac iz Sombora izazvao udes sa 4,39 promila, pa pobegao, a muškarac iz Gradišta uhapšen pijan, PA SE OBESIO


Sve sporno izbačeno iz nacrta – Nadlanu.com\nSve sporno izbačeno iz nacrta\nBEOGRAD, 10. februara 2010. (Beta) – Predsednica republičkog parlamenta Slavica Đukić-Dejanović izjavila je u sredu da će se sednica o zakonu o Skupštini Srbije održati do 1. marta i da će nacrt zakona narednih dana biti podeljen poslanicima.\n"Sve što je bilo sporno u zakonu se više ne nalazi, uključujući i odredbu o mirovanju mandata", kazala je Đukić-Dejanović novinarima nakon konsultacija o radnoj verziji tog zakona sa šefovima poslaničkih grupa.\n"Suština je bila da se tim članom obezbedi i karijera i materinstvo, ali nije bilo moguće uskladiti tu odredbu sa Ustavom Srbije", rekla je Đukić-Dejanović. Ona je navela da će sednica biti održana u periodu vanrednog zasedanja i da se nada da će zakon biti izglasan do početka redovnog zasedanja.\nNa pitanje kada će biti sednica o rezoluciji o Srebrenici ona je rekla da će sednicu zakazati čim stigne tekst sa 84 poslanička potpisa i dodala da takav tekst još nije dobila.


Horeca - Voli\nBul. Josipa Broza bb. Podgorica, Crna Gora\nHORECA centar, najmlađa veleprodaja Voli trade doo korporacije, formirana je krajem 2013. godine sa namjerom da HORECA kupcima omogući širok spektar roba po najpovoljnijim cijenama. U ovom momentu HORECA centar pokriva centralnu, južnu i dio sjeverne regije Crne Gore, sa više od 700 kupaca na godišnjem nivou. Na 25. godišnjicu postojanja Voli Sistema korporacije, možemo konstatovati da je iza nas punih šest godina uspješnog i progresivnog doprinosa sveukupnom razvoju kompanije.\nHORECA centar čini dvadeset sedam posvećenih pojedinaca, koji su u svakom momentu spremni pružiti odgovore na sve izazove poslovanja. Kvalitet usluge i najpovoljnija cijena omogućava omogućavaju stvaranje partnerskog odnosa sa kupcima, na obostrano zadovoljstvo.\nBudući kratkoročni planovi HORECA centra su neminovno vezani za prilagođavanje i prevazilaženje novonostalih poslovnih okolnosti pod uticajem COVID-19 krize. HORECA centar tokom 2020. godine radi na izgradnji mreže maloprodajnih kupaca, što ujedno predstavlja dodatno proširenje opsega djelovanja i servisa koji će se nuditi našim kupcima. Srednjeročni planovi podrazumijevaju razvoj B2B platforme i povećanje logističkih kapaciteta što će omogućiti kompleksniju povezanost sa tržištem.\nSigurni smo da ćemo kroz razvoj ovih segmenata partnerima pružiti odgovore na jednom mjestu, te skratiti vrijeme isporuke roba na relaciji dobavljač-kupac. HORECA centar spremno dočekuje sve nove partnere ili partnerske grupe u cilju realizacije svih budućih poslovnih ambicija.


UN: Izraelske snage u Gazi u posljednjih 6 mjeseci ranile 30 novinara | BH novinari\nU obraćanju na sjednici UN-a u Ženevi, Bachelet je podsjetila da je Vijeće za ljudska prava UN-a 22. marta usvojilo rezoluciju kojom se osuđuje Izrael .\nVisoka komesarka Ujedinjenih nacija (UN) za ljudska prava Michelle Bachelet je izjavila da su izraelske snage sigurnosti u Pojasu Gaze u posljednjih 6 mjeseci ranile 30 novinara, javlja Anadolija.\nPalestinci od 30. marta na granici Pojasa Gaze i Izraela organizuju mirne demonstracije “Marš za veliki povratak”.\nDemonstranti traže povratak na teritorije s kojih su protjerani, kao i ukidanje blokade Gaze uvedene 2006. godine. U intervenciji izraelskih vojnika na mirnim protestima od početka godine je ubijeno preko 200 Palestinaca.


"Dovlatov" u konkurenciji za nagradu Evropske filmske akademije - Nedeljnik\n"Dovlatov" u konkurenciji za nagradu Evropske filmske akademije\nU užem izboru je ove godine 49 filmova, nagrade će biti dodeljene u Sevilji 15. decembra, a među odabrabnima je i "Dovlatov", rusko-poljsko-srpska koprodukcija, nastala uz podršku i Filmskog centra Srbije, kao i film Mile Turajlić "Druga strana svega"\nEvropska filmska akademija (EFA) objavila je uži izbor filmova za nominacije za 31. nagrade ove kuće u kategoriji evropskog dugometražnog igranog filma, javio je Filmski centar Srbije.\nU užem izboru je ove godine 49 filmova, nagrade će biti dodeljene u Sevilji 15. decembra, a među odabrabnima je i "Dovlatov", rusko-poljsko-srpska koprodukcija, nastala uz podršku i Filmskog centra Srbije.\nFilm Dovlatov, sa našim glumcem Milanom Marićem u naslovnoj ulozi, premijerno je prikazan u glavnom takmičarskom programu ovogodišnjeg Berlinskog filmskog festivala, kada je naišao na pozitivne ocene filmske kritike. Kasnije, u samo prva četiri dana ovaj film reditelja Alekseja Germana Mlađeg je u bioskope Rusije privukao više od 300 hiljada gledalaca.\nPROČITAJTE JOŠ: Milan Marić: Kako sam igrao Dovlatova\nU istom izboru 49 najboljih evropskih filmova u borbi za nominacije za nagrade Evropske filmske akademije našao se i bosanskohercegovački film "Muškarci ne plaču" Alena Drljevića, film u kome značajne uloge tumače srpski glumci, bračni par, Boris Isaković i Jasna Đuričić.\nTri i po hiljada članova Evropske filmske akademije glasaće za nominacije u svim kategorijama, a konačne nominacije će zvanično biti objavljene 10. novembra tokom Festivala evropskog filma takođe u Sevilji.\nProšle sedmice obelodanjeno je da je u uži izbor za nominacije za nagradu ove panevropske institucije ušao i srpski celovečernji dokumentarni film "Druga strana svega" autorke Mile Turajlić, a i ovaj film je podržao Filmski centar Srbije.


PODSTICANJE PARTNERSTVA I IZGRADNJA KAPACITETA NA ZAPADNOM BALKANU\nHome / PROJEKTI / Aktivni projekti / PODSTICANJE PARTNERSTVA I IZGRADNJA KAPACITETA NA ZAPADNOM BALKANU\nOvaj projekat će okupiti šest zemalja ZB kroz zajedničko istraživanje i analizu korišćenja fondova EU u svojim zemljama (Albanija, Bosna i Hercegovina, Crna Gora, Kosovo, Makedonija, Srbija). Ovo je jedno od najzanimljivijih i najmanje poznatih pitanja kada je reč o procesu evropskih integracija, a posebno veza tema i konkretnih projekata za koje se sredstva koriste sa deklarisanim strateškim prioritetima ovih zemalja.\nPodsticanje partnerstva i izgradnje kapaciteta na Zapadnom Balkanu zasnivaće se na već postojećoj platformi Regionalni konvent o evropskoj integraciji Zapadnog Balkana. Platforma okuplja šest organizacija civilnog društva iz regiona i četiri nevladine organizacije iz Višegradske grupe, uz učešće svih vlada u regionu.\nU prethodne dve godine, partnerstvo je učvršćivano kroz projekte Regionalni konvent o evropskoj integraciji i Unapređenje procesa priduživanja Zapadnog Blakna EU. Oba projekta su postigla dobre rezultate zahvaljujući činjenici da su uspeli uključiti i javni i civilni sektor na najvišem nivou. Ono što smo naučili iz oba projekta je da region ima zajedničke ciljeve kada je u pitanju proces integracije, kao i slične probleme sa kojima se suočava.\nFokus aktivnosti će biti na dva pitanja: sa jedne strane uticaj V4 na Zapadnom Balkanu i dosadašnji rezultati i, s druge strane, ograničena osnova u regionu Zapadnog Balkana kada je reč o apsorpciji sredstava iz fondova EU.\nOpšti cilj projekta je da doprinese jačanju pozicije civilnog društva u procesu evropskih integracija i saradnje sa državnim institucijama u zemljama Zapadnog Balkana. Projekat je fokusiran na analizu uticaja zemalja V4 na Zapadnom Balkanu i postignuti rezultati do sada i analiza apsorpcionih kapaciteta zemalja zapadnog Balkana za korišćenje EU fondova.\nUnapređenje partnerstva između zemalja Višegradske Grupe i zemalja Zapadnog Balkana na putu ka članstvu u EU;\nPovećana transparentnost apsorpcije fondova EU na Zapadnom Balkanu.\nU okviru ovog projekta izradićemo, štampati i objaviti dve studije:\nIstraživanje i analizu korišćenja EU fondova na zapadnom Balkanu,\nIstraživanje i analizu prisustva V4 i uticaja na Zapadnom Balkanu.\nTrajanje projekta: jul 2017. – jul 2018.\nProjekat realizuju partnerski Evropski pokret Crne Gore sa Evropskim pokretom u Srbiji, Evropski pokretom Albanije, Eurothinkom iz Makedonije, Transparentnosti BiH, Demokratskim institutom sa Kosova, SFPA iz Slovačke, EUROPEUM iz Češke, Institututom za međunarodne poslove i trgovinu iz Mađarske, Centrom za analize iz Poljske.\nČitaj ili skini (download)


Jedno od najvažnijih ekoloških rešenja u Srbiji bila je odluka o zatvaranju nesanitarne deponije Stanjevine kod Prijepolja.\nRadi bolje zaštite planirana je izgradnja obaloutvrde koja će sprečiti da smeće sa deponije dođe do reke Lim, a kasnije i do Potpećkog jezera gde se prethodnih meseci nakupilo hiljade metara kubnih otpada.\n- Sada je u toku izrada idejnog projekta za levu stranu Lima, celo naselje Zalug koje obuhvata teritoriju od Železničke stanice do kraja naselja Zalug. Još jedan projekat je vezan za Brodarevo, kako bi se uradila desna obala, gde se nalazi deponija Stanjevine - rekao je Esad Hodzić, zamenik predsednika opštine Prijepolje.\nZaustavljanjem izvoženja komunalnog otpada...


BZNR ~ Pogledaj teme - Srbija protiv nuklearne energije\n< Druga pitanja ZŽS ~ Srbija protiv nuklearne energije\nPoslao: Čet Apr 28, 2011 18:16\nSrbija protiv nuklearne energije\nSrbija, 17:55 , 28. 04. 2011. | Tanjug\nOgromna većina građana Srbije, odnosno 75 odsto, protivi se korišćenju nuklearne energije za proizvodnju struje.\nIstovremeno, 46 odsto smatra da ta postrojenja nisu adekvatno obezbeđena od potencijalnih katastrofa, pokazuje istraživanje koje je danas objavila agencija "Medium Galup".\nSvetska javnost je podeljena po pitanju korišćenja ove vrste energije - istraživanje pokazuje da pristalice prednjače nad onima koji su protiv, 49 prema 43 odsto, a najbrojnije su u Kini 70 i Južnoj Koreji 69 odsto.\nMeđunarodna studija urađena je u martu i aprilu ove godine, a obuhvatila je 34.000 ljudi iz 47 zemalja, dok je u Srbiji ispitivanje sprovedeno na uzorku od 1.125 građana, navodi se u saopštenju.\nJapanska javnost je snažno podeljena - uprkos zemljotresu i cumaniju koji su zadesili tu zemlji i havariji u nuklearnoj elektrani Fukušima, ovaj vid energije je vrlo važan, pa je protivnici korišćenja nuklearne energije malo prednjače u odnosu na one koji su za upotrebu.\nU odnosu na Japance, korišćenju nuklearne energije se protivi 90 odsto Austrijanaca, 89 odsto Grka i 74 odsto Italijana.\nIstraživanjem "Medium Galupa" je obuhvaćeno 19 od 31 zemlje sa nuklearnim postrojenjima za proizvodnju električne energije, a među njima Rumunija, Japan, Kanada i Holandija.\nU njima, nakon događaja u Japanu, preovlađuje negativan odnos prema upotrebi nuklearne energije, dok je u ostalim zemljama iz ove grupe i dalje jača podrška upotrebi nuklearne energije.\nNa pitanje o bezbednosti nuklearnih postrojenja, 41 odsto ispitanika u svetu se oseća bezbrižnim


Home / Ekologija / Kakav je „zeleni” puls Evrope?\n22. Januara 2021. 22. Januara 2021. AdminLeave a Comment on Kakav je „zeleni” puls Evrope?\nMajda Adlešić iz „Eko Lista” i Mirjana Marić iz „Pančevca” razgovarale su s Marinom Rakić i Nenadom Bosiljčićem iz „Pulsa Evrope – medijske posete EU” o životnoj sredini – temi koju su izabrale da istražuju u okviru projekta #PulsEvrope na dobrim praksama iz Nemačke i Danske.\nSastanak je organizovan 21. januara, u cilju pripreme odabranih novinarki u realizaciji projekata. Mirjana Marić iz časopisa Pančevac, i osnivačica “Zelene strane” baviće se veoma širokom i ozbiljnom temom klimatskih promena kroz prizmu iskustava i primera dobrih praksi u Nemačkoj.\nMajda Adlešić ispred redakcija Ekolista i eEkolista prijavila je temu iz oblasti upravljanja otpadom i otpadnim vodama. Danska je zemlja koja zaista ima najbolje rezultate u Evropi kada je zaštita životne sredine u pitanju sa daljim ambicijama da se to unapredjuje. U tom smislu novinarka Ekolista istraživaće primere spalionice otpada CopenHill i postrojenja za preradu otpadnih voda Solrødgård , kao i tek započetom projektu u pristaništu Kopengahena, Copengahen Islands. Radi se o izuzetnim projektma koji povezuju životnu sredinu, arhitekturu i pejzažnu arhitekturu i potpuno su u skladu sa ciljevima održivog razvoja. O svemu će biti objavljena serija tekstova i intervuja, kao i tribine na kraju projekta kojima ćemo široj javnosti predstaviti primere dobrh praksi. Čitav projekat je zamišljen kao komparacija naše situacije iz zadatih tema i primera u državama EU. Cilj je da se u javnosti promeni i približi slika o značaju ulaska Srbije u Eu sa stanovišta benefita koje imaju sami gradjani i njihove potrebe, te da svi razumemo i dobijemo precizne informacije direktno od predstavnika EU i država članica.\nPrvi deo istraživanja u Danskoj odnosi se na spalionicu otpada koja je ujedno i sportska atrakcija, CopenHill. Ideja je započeta s namerom da strategijom razvoja Kopenhagen do 2025 godine postane zero-carbon grad. Realizacija je započeta kao Kickstarter ali to nije uspelo pa je zatim u finansiranje krenulo nekoliko kompanija.\nOvo je samo jedan od razloga zašto je potrebno posetiti jedan od najviše environmental friendly gradova. Imaju fantastično organizovan sistem drenaže atmosferske vode i sakupljanja kišnice (setimo se samo gradskih poplava prethodnih godina i problema u velikom broju gradova zbog toga), zelenih krovova i fasada. Imaju akcioni plan donet 2018. za Kopenhagen prestonicu održivog razvoja.\nNastavak istraživanja odnosi se na postrojenje za pročišćavanje otpadnih voda Solrødgård koje je ujedno i javni park. I mesto koje je uvršteno za obilazak, ne samo u stručnim posetama već i turističkim i uključuje centar za recikliranje, postrojenje za prečišćavanje otpadnih voda i upravnu zgradu.\nSa svojim je čelično-staklenim pročeljem stopljeno u pejzaž, a njegov ravni zeleni krov sa staklenim otvorima ispresecan je vijugavim stazama. Posetioci se po njemu mogu slobodno šetati i zavirivati u unutrašnjost postrojenja kako bi pratili njegov rad. Ideja projekta bila je uključivanje lokalne zajednice u aktivnosti postrojenja i upoznavanje s postupkom prečišćavanja otpadnih voda i njihovog korištenja.\nNa sastanku su date tehničke instrukcije o načinu realizacije projekata, istraživanjima i načinima komuniciranja. Pored toga, predstavljeni su mehanizmi EU kada su mediji i istraživačko novinarstvo ali i kompletni odnosi s javnošću u pitanju. Sav materijal, tekstovi i intervjui biće objavljeni u narednim mesecima. Nakon toga slede i follow up aktivnosti predstavljanja projekta i rezultata široj javnosti, online ili uživo. Kada okolnosti dozvole novinarke će imati mogućnost obilaska targetiranih država i lokaliteta kao i susreta sa sagovornicima.\nProjekat „Puls Evrope – medijske posete EU” raspisao je izmenjen poziv za učešće, prilagođen radu u uslovima pandemije bolesti Covid-19, koji se bazira na onlajn aktivnostima, zbog nemogućnosti organizovanja putovanja u zemlje EU. Poziv je otvoren za sve medije u Srbiji – nacionalne, regionalne i lokalne, elektronske, štampane i internet medije – uz uslov poštovanja Etičkog kodeksa (Kodeks novinara Srbije) i profesionalnih i etičkih standarda. Novinari koji žele da učestvuju treba da podnesu predlog teme koju bi obrađivali u pojedinačnoj zemlji EU i njen kratak sinopsis, kao i da dobiju dozvolu redakcije/nadležnog urednika za učestvovanje. Projekat će omogućiti sve tehničke uslove za održavanje Zoom sastanaka sa sagovornicima u inostranstvu, simultani prevod, kao i pripremne sastanke sa domaćim ekspertima čija je ekspertiza neophodna za pisanje priloga/reportaže. Novinari čiji predlozi budu prihvaćeni i koji u ovoj fazi budu učestvovali automatski stiču pravo da tokom 2021. godine učestvuju u medijskoj poseti istoj zemlji EU, kako bi uradili follow up svog priloga objavljenog na osnovu onlajn aktivnosti. Medijske posete zemljama EU biće organizovane čim budu ukinuta ograničenja za putovanja uvedena zbog pandemije Covid-19 bolesti.\n#mediatrips #euzatebe #medijskeposete


Kućni poslovi tope kilograme • Vivateka\nPočetna / e-ZDRAVLJE / Lepota / Kućni poslovi tope kilograme\nKljuč dobrog izgleda nije u teretani, aerobiku, pilatesu, već u nečem znatno korisnijem i dostupnijem – čišćenju kuće. Minut laganog posla ekvivalentan je pravljenju 72 koraka, a pola sata angažovanja dnevno bi, tvrde eksperti, doprinelo gubljenju jednog kilograma mesečno i omogućilo da ostanemo u dobroj formi tokom zimskih meseci.\nNajmanje zahtevno je nameštanje kreveta koje „uništava“ 35 kalorija, pod uslovom da se ovoj aktivnosti posvetite pola sata dnevno. Sledi peglanje – 157 kalorija, zatim brisanje prašine koje troši 166 kalorija, koliko i 20 minuta aerobika. Sat usisavanja briše 175 kalorija, pranje prozora 231 kaloriju, što je ekvivalentno 25-minutnom kružnom treningu. Brisanje poda sagori čak 314 kalorija, pa slobodno pojedite parče torte nakon toga.


Na stazama uspjeha – 750 trkača vratilo olimpijski duh Sarajevu\nOrganizatori “Two Cities Marathon-a” zahvaljuju se Mozzartu na finansijskoj podršci\nPodrška na duže staze… Godinama unazad kompanija Mozzart pomaže sportskim klubovima, savezima, udruženjima, a bila je i sponzor manifestacije “Two Cities Marathon”, u organizaciji Udruženja “Dečki u plavom”. Veliki trkački praznik u Sarajevu okupio je 750 učesnika iz BiH i još 12 zemalja.\nMaraton je olimpijska disciplina, a 42.195 m trase utrke prostiru se u granicama olimpijskog Sarajeva, odnosno danas Sarajeva i Istočnog Sarajeva. Ova trka je imala za cilj spajanje ljudi, promociju sporta, zdravih životnih navika…\nNa stazama uspjeha – 750 trkača vratilo olimpijski duh Sarajevu 1\n“Organizacija jedne ovakve manifestacije iziskuje puno vremena, energije, volje, ljubavi prema sportu, u ovom slučaju prema trčanju jer se uvijek nailazi na mnoštvo problema koje treba riješiti u zadnji čas. Drago mi je da je cijela manifestacija protekla savršeno i da su ljubitelji ove atletske discipline mogli uživati u četvrtosatnom prenosu na nacionalnoj televiziji. Želim se zahvaliti Mozzartu za finansijsku podršku projektu, jer su nam na taj način pomogli da uspješno realizujemo ovu manifestaciju”, naglasio je Darko Lončar, predsjednik udruženja “Dečki u plavom”.- Tekst se nastavlja nakon oglasa –\nOvaj trkački spektakl ocijenjen je kao jedna od najbolje organizovanih utrka u Bosni i Hercegovini.\n“Nadamo se da će u budućnosti razni nivoi vlasti znati prepoznati potencijal utrke i pomoći u realizaciji iste. Također, želja nam je da turističke zajednice kroz svoje kanale vrše promociju “Two Cities Marathon-a” i da na taj način dovedemo u Sarajevo i Istočno Sarajevo veći broj stranih trkača. Učesnici su posebno istakli da je inkluzivnu karakter utrke bio nešto što nas izdvaja od drugih. Imali smo veliki broj učesnika sa smanjenom pokretljivošću i potpunim oštećenjem vida”, kaže Lončar.\n“Two Cities Marathon” je sedma utrka u nizu organizovana uz poštovanje svih epidemioloških mjera.\n“Do kraja godine organiziraćemo još tri utrke, Plavi krug – povodom sto godina sarajevskog Željezničara, treće izdanje utrke TRČIM. UŽIVAM. RECIKLIRAM, te sarajevski Advent Run”, zaključio je Lončar.\nFudbal širom Europe, uz derbi u Irskoj\nUJEDINJENI PROTIV NASILJA NAD ŽENAMA – Mozzart i Agencija za ravnopravnost polova potpisali protokol o saradnji\nRabija Grabus - 29 srpnja, 2021\nParni valjak vuče sve, ostatak kvalifikacija za Ligu konferencije\nTarik Džihan - 29 srpnja, 2021


2. kolo Prvenstva Srbije za seniore\nU nedelju, 09.11.2014. odigraće se utakmica Prvenstva Srbije za seniore 2. kolo – A grupa, RK Pobednik MOZZART- RK Partizan na stadionu FK Žarkovo sa početkom u 13:00 časova. Aktuelni lider prvenstva, RK Pobednik je proteklih godina lako izlazio na kraj sa podmlađenom ekipom RK Partizan, sve do poslednje utakmice polufinala Kupa Srbije koja se igrala 22.06.2014. i koju je RK Pobednik dobio ili možda tačnije RK Partizan ispustio pobedu bukvalno u poslednjim sekundima utakmice rezultatom 17-15.\nPoslednji okršaj garantuje dobar ragbi i sigurno je da će RK Partizan želeti da pruži dobru predstavu na svojoj premijeri ove sezone, a da će domaćini želeti da učvrste poziciju na tabeli.\nTurnir Kup Srbije za žene ranije zakazan za 09.11.2014 god. na terenu za ragbi na Adi Ciganliji odložen je zbog otkazivanja učešća ženske sekcije RK Partizan i nedovoljnog broja ekipa.


PREMIJERKA HITNO NAPUSTILA STUDIO: Ja moram da idem! Moram da zovem predsednika!\nIzvor: SrbijaDanas.com, 08.Jul.2020, 22:35\nPremijerka Srbije Ana Brnabić poručila je građanima Srbije izjavila je večeras da će pobediti Srbija, kao i pristojni i radni građani Srbije.\n- Pobedićemo koronu, pobedićemo i ovo. Nije ovo lice Srbije vec desničara i huligana. Ovo >> Pročitaj celu vest na sajtu SrbijaDanas.com << je kulminacija onoga što smo imali prethodnih meseci i demokratskih izbora održanih 21. juna na kojima su građani rekli ko hoće da i vodi i kako da se razvija Srbija - rekla je Brnabić.\nBrnabić je prekinula gostovanje na televiziji rekavši Predragu Sarapi da mora da ide, da bude uz MUP i da razgovara sa predsednikom Srbije Aleksandrom Vučićem.\n"Idem da vidim ako treba još negde da se pojavim, da budem uz ljude, naše snage reda i mira i budem uz sve pristojne građane ove zemlje", rekla je premijerka Srbije.


Euro NCAP: Pet zvezdica za BMW Seriju 5 - Nacionalna Klasa\nYou are here : Home / Vesti / Opšte vesti / Euro NCAP: Pet zvezdica za BMW Seriju 5\nEuro NCAP: Pet zvezdica za BMW Seriju 5\nKategorija: Opšte Vesti Objavljeno nedelja, 16 april 2017 10:35 Autor Miodrag Lukić Pogodaka: 118 Nova BMW Serija 5 dobila je maksimalnih pet zvezdica na Euro NCAP testu, sa ukupnom ocenom od 81%. Automobil je potvrdio dobru opštu zaštitu putnika zahvaljujući novoj platformi uz poboljšane rezultate sistema autonomnog kočenja.\nVisoku ocenu BMW Serija 5 dobila je i za zaštitu pešaka zahvaljujući standardnoj ugradnji sistema upozoravanja i aktivnog poklopca motora.\n“BMW je predvodnik sa novom Serijom 5 koja ima dosta sistema koji pomažu vozaču, a Euro NCAP veruje da će to transformisati bezbednost u narednim godinama2, izjavio je Mihiel van Ratingen (Michiel van Ratingen), generalni sekretar Euro NCAP-a.\nIstovremeno je testiran i Fiatov model Doblo, koji je dobio samo tri zvezdice usled korištenja zastarele platforme i nedostatka tehnologije za izbegavanje sudara. Ratingen je rekao da Fiat trenutno u ponudi ima nekoliko modela koji su dugo na tržištu i čija bezbednost dosta zaostaje za liderima u klasi.\tAuto Godine 2016


Zvanična poseta predsednika Srbije Aleksandra Vučića Parizu - La France en Serbie\nNaslovna strana > Francusko-srpski odnosi > Bilateralne posete > Zvanična poseta predsednika Srbije Aleksandra Vučića Parizu\nZvanična poseta predsednika Srbije Aleksandra Vučića Parizu [fr]\nFrancuski predsednik Emanuel Makron primio je 17. jula predsednika Srbije, Aleksandra Vučića, u Jelisejskoj palati. Posle radnog sastanka i ručka, tokom kojih su dva predsednika imala prilike da razgovaraju o političkim i ekonomskim pitanjima od važnosti za njihove zemlje, predsednici su se obratili medijima.\nPredsednik Francuske je potvrdio svoju nameru da poseti Srbiju i izrazio podrsku Francuske evropskom putu Srbije, podsetivši da ce Srbija pre toga morati da ispuni kriterijume koji su predviđeni pregovaračkim poglavljima. Predsednik Vučić je podsetio na ono što je pred Srbijom kako bi se pregovori uspešno okončali, spomenuvši normalizaciju odnosa sa Prištinom, pravosuđe i vladavinu prava.\nPredsednik Makron je ponovio da je neophodno reformisati EU pre bilo kakvog novog proširenja, što ne isključuje priključivanje Srbije EU 2025 – ukoliko ona ispuni kriterijume za priključivanje Eu do tog datuma.\nPredsednik Srbije je ovom prilikom čestitao Francuskoj na pobedi u Svetskom kupu u fudbalu. Da svoje strane, francuski predsednik je čestitao Srbiji na pobedi Novaka Ɖokovića na turniru u Vimbldonu.


SIPA: U akciji „ Zlatni karat“ uhapšeno 30 osoba – TuzlaInfo.ba\nSIPA: U akciji „ Zlatni karat“ uhapšeno 30 osoba\nby admin2 07/03/2019\n07/03/2019 | 11:27\nU okviru operativne akcije kodnog naziva „Zlatni karat“, policijski službenici Državne agencije za istrage i zaštitu (SIPA) uhapsili su 30 osoba, zbog postojanja osnova sumnje u počinjenje više krivičnih djela iz Krivičnog zakona Bosne i Hercegovine.\nAkcija je započeta jučer, a i danas se nastavljaju pretresi osoba, stambenih i poslovnih objekata koje koriste osumnjičene oosbe na ukupno 56 lokacija širom Bosne i Hercegovine: Sarajeva, Tuzle, Gračanice, Živinica, Tešnja, Maglaja, Cazina, Bihaća, Konjica i Kladnja.\nU dosadašnjem toku akcije, pronađeno je i privremeno oduzeto oko 40 kg zlata i srebra i veća količina novca za koje se pretpostavlja da potiču iz krivičnih djela koja se osumnjičenim stavljaju na teret. Uhapšeni će nakon kriminalističke obrade u prostorijama SIPA-e biti predata u dalju nadležnost postupajućem tužiocu Tužilaštva Bosne i Hercegovine.\nOperativna akcija „Zlatni karat“ koja se realizuje po naredbama Suda Bosne i Hercegovine i Tužilaštva Bosne i Hercegovine, rezultat je višemjesečnih operativnih i istražnih aktivnosti policijskih službenika SIPA-e,prenosi Fena.\nIstraga se odnosi na krivična djela organizovani kriminal, u vezi s krivičnim djelima krijumčarenje, organizovanje grupe ljudi ili udruženja za krijumčarenje ili rasturanje neocarinjene robe, pranje novca, nedozvoljeno skladištenje robe, poreska utaja ili prevara i krivotvorenje znakova za obilježavanje robe, mjera i tegova, iz Krivičnog zakona Bosne i Hercegovine.\nOsumnjičene osobe se terete da su u saradnji s drugim osobama, s ciljem pribavljanja protivpravne imovinske koristi vršila krijumčarenje i nedozvoljeno rasturanje neocarinjene robe, tačnije predmeta od zlata i srebra, saopćeno je iz SIPA-e.\nSIPA se zahvaljuje Upravi za indirektno oporezivanje Bosne i Hercegovine, entitetskim i kantonalnim ministarstvima unutrašnjih poslova na pruženoj pomoći prilikom realizacije ove akcije.


Železnica čeka kvorum | Savez vojvođanskih Mađara\nVladajuća koalicija nije uspela da obezbedi kvorum za odlučivanje o Predlogu zakona o železnicama, ali predstavnici vlasti ubeđeni su da će ovaj akt biti donet možda čak i do kraja ove nedelje. Predsednica parlamenta Slavica Đukić-Dejanović najavila je dodatne konsultacije sa predstavnicima SVM-a, ali i sa nekim opozicionarima, a ubeđena je da će do dogovora doći. Sudeći, međutim, po reakcijama iz SVM-a i opozicionih partija na koje predsednica računa slabi su izgledi da će ovaj propis uopšte biti donet, a kamoli za nekoliko dana.\nSkupštinska većina, ukoliko se pogleda u Poslovnik, mogla bi se suočiti i sa tim da, ukoliko do kraja ovog meseca, ne usvoji Predlog zakona o železnicama, ceo posao od predlaganja zakona do rasprave, mora da uradi ponovo. Prema poslovničkim odredbama posao koji se započne na redovnom zasedanju mora biti okončan do njegovog završetka. Isto pravilo važi i za vanredno zasedanje. Dakle, ako se pogleda ovo pravilo, parlament mora da izglasa ovaj zakon do nedelje.\nVeljko Odalović, sekretar skupštine, mežutim, trvdi za „Politiku“, da je „tako bilo ranije, kada nije postojalo pravilo o danu za glasanje“. Prema njegovim rečima, taj problem prenošenja posla sa jednog na drugo zasedanje ne postoji, „kompletna rasprava je završena, ostalo je samo da glasa, znači ne može više ništa da se menja, ali može da se glasa i kad počne redovno zasedanje, ali ja se nadam da će glasanje biti obavljeno do 30. septembra“. S ovim Odalovićevim tumačenjem ne slažu se baš svi ni u vladajućoj koaliciji, ali, kako nezvanično poručuju „neka mu bude, ali da vidimo kako će namaći kvorum, makar moglo da se glasa čak i decembru“.\nI predsednica parlamenta Slavica Đukić-Dejanović uverena je da će, kako je izjavila za Tanjug, zakon biti izglasan do 10. oktobra, a možda i do kraja ovog meseca. Objašnjavajući kako će to postići, ona je najavila dijalog kao „najmoćnije sredstvo za rad parlamentaraca“. Da podsetimo, do sada je glasanje o ovom zakonu dva puta odloženo zbog nedostatka kvoruma, pošto su poslanici Saveza vojvođanskih Mađara, koji su deo vladajuće koalicije, uskraćivanjem kvoruma pokazali svoje neslaganje sa predloženim rešenjima i odbijanje koalicionih partnera da prihvate njihove amandmane, po kojima bi, između ostalog, deo železnice bio u vlasništvu Vojvodine. S obzirom da je većina vladajuće koalicije za donošenje zakona on bi i bio izglasan, samo kada bi se nekako obezbedio kvorum.\nSlavica Đukić-Dejanović izjavila je da će razgovarati sa SVM-om, ali i sa LDP-om, koji je pomagao „u donošenju drugih evropskih zakona, ali i sa SNS-om, koji se deklariše kao evropski“.\nBalint Pastor (SVM) kaže da sa SVM-om niko odavno nije kontaktirao, niti pozivao da razgovaraju o zakonu o železnici. Prema njegovim rečima, ni sada ih niko nije zvao. On ističe: „Pošto mi dva puta nismo dali kvorum da se taj zakon izglasa, a pošto je to jedini način za ostanak nade da će konačna verzija tog zakona biti drugačija, ne znam zašto bismo mi treći put dali kvorum da bude donet zakon u istovetnom tekstu“. Vladajuća koalicija može računati na pomoć SVM-a, samo ako usvoji njihove amandmane. A, ko će pomoći vlasti, Pastor na zna i dodaje „valjda računaju da će im neko drugi dati kvorum“.


U Premijer ligi 16 fudbalera pozitivnih na koronavirus! – Sport\nU Premijer ligi 16 fudbalera pozitivnih na koronavirus!\nTokom poslednjeg kruga testiranja fudbalera i članova ekipa u engleskoj Premijer ligi pronađeno je 16 pozitivnih na koronavirus.\nKako je saopšteno iz Premijer lige, to je najveći broj pozitivnih testova pronađenih u jednoj nedelji otkako je počelo testiranje u junu, kada je sezona nastavljena posle tri meseca pauze zbog pandemije korona virusa.\nOd 9. do 15. novembra testirano je 1.207 fudbalera i članova ekipa. Među njima nisu fudbaleri koji su napustili klubove i igrali za svoje reprezentacije prethodnih dana.\nSvi zaraženi moraju da se izoluju od svojih ekipa na 10 dana.\nFudbal, VestiKorona virus, premijer liga\nĐoković pobedio Švarcmana posle sat i 20 minuta (6:3, 6:2)\nNBA: Džejms Harden napušta Hjuston Rokets, odbio platu od 50 miliona dolara!


Generalni konzul Republike Mađarske Nađ Ferenc posetio Zrenjanin | Зрењанин\n16. октобар 2008. 12:58:51\nUoči posete Zrenjaninu Njegove Ekselencije ambasadora Republike Mađarske u Beogradu Pap Šandora, naš grad posetio je Generalni konzul Republike Mađarske Nađ Ferenc. U delegaciji je bio i konzul dr Feleđhazi Peter, a domaćini prijema u zrenjaninskoj Gradskoj kući bili su predsednik Skupštine Grada Zrenjanina Aleksandar Marton i član Gradskog veća zadužen za preduzetništvo i regionalnu saradnju Vaš Tibor.\nRazgovaralo se o aktuelnim pitanjima funkcionisanja lokalne samouprave u Zrenjaninu, kao i mogućnostima nastavka plodne saradnje sa Republikom Mađarskom na realizaciji većeg broja projekata. Predsednik Skupštine Grada Zrenjanina Aleksandar Marton rekao je nakon razgovora da je svaka podrška Gradu Zrenjaninu u ovom trenutku izuzetno dobrodošla i da saradnja s predstavnicima Republike Mađarske, nakon poslednjih događaja, ni jednog trenutka nije dovedena u pitanje.\n- Mi smo Generalnog konzula obavestili da lokalna samouprava funkcioniše i još jednom pozdravili sve napore koje čine i predstavnici mađarskog konzulata u Subotici i predstavnici ambasade u Beogradu, od kojih su do sada Zrenjaninu upućivane različtite vrste pomoći i donacija. Razgovarali smo s konzulom o potencijalima koje možemo da ponudimo, o aktivnostima koje preduzimamo na polju privlačenja investicija, a nije potrebno posebno govoriti o mogućnostima kulturne, sportske i naučne saradnje, koja je i do sada bila veoma zastupljena, a mišljenja smo da je ove vidove saradnje moguće još više unaprediti – istakao je Aleksandar Marton.


MOK: Moguć kraj međunarodne Olimpijske štafete\nOlimpijski zvaničnici razmatraju mogućnost prekidanja međunarodne olimpijske štafete uoči predstojećih Letnjih igara, zbog antikineskih protesta koji je prate otkako je prošlog meseca krenula iz Grčke.\nPredsednik Međunarodnog olimpijskog komiteta Žak Rog je danas saopštio da će članovi komiteta da razmotre prekidanje međunarodnog dela štafete, dok neki zvaničnici kažu da bi održavanje olimpijskih štafeta moglo potpuno da se ukine. Rog je rekao da su ga duboko ožalostili protesti u Londonu i Parizu i izrazio zabrinutost povodom dolaska štafete u San Francisko u sredu.\nŠtafeta je već stigla u Kaliforniju, dan pošto su demonstranti na čuveni most Golden gejt okačili transparente sa natpisima kojima podržavaju oslobađanje Tibeta od Kine. Kina je osudila proteste i saopštila da su neopisive aktivnosti tibetanskih separatističkih snaga protiv duha Igara.\nAmerički Državni sekretarijat je saopštio da bi diplomatsko bezbednosno osoblje moglo da se pridruži policajcima da obezbeđuje štafetu tokom prolaska kroz San Francisko. Protibetanski aktivisti već nekoliko nedelja održavaju gotovo svakodnevne proteste u San Francisku, na kojima bi do kraja dana trebalo da nastupe i nobelovac Dezmond Tutu i glumac Ričard Gir.


Dobar rezultat učenika Tehničke škole - JUGPRESS\nDobar rezultat učenika Tehničke škole\nMaturant Tehničke škole u Vranju, Dušan Trajković osvojio je 996 od maksimalnih 1000 bodova u kategoriji motorna vozila i zauzeo drugo mesto na 24. Republičkom takmičenju saobraćajnih škola u Užicu.\n„Ponosan sam što sam na republičkom takmičenju osvoji drugo mesto i što sam bio deo ekipe Tehničke škole. Moj uspeh je i njihov. Nagrada mi je velika motivacija za dalje učenje i upis na fakultet“, rekao je Dušan.\nU kategoriji tehničar drumskog saobraćaja peto mesto je zauzeo Nikola Trajković, a njegova koleginica Aleksandra Stojilković plasirala se na 10 mesto. Miloš Mladenović u kategoriji vozač motornih vozila osvojio je 14 mesto.\nDomaćini takmičenja, učenici Tehničke škole „Radoje Ljubičić“ iz Užica osvojili su prvo i treće mesto na takmičenju.\nNa takmičenju je učestvovalo 120 učenika iz 30 saobraćajnih škola iz Srbije. Oni su se nadmetali u tri kategorije: vozač motornih vozila B i C kategorije i tehničar drumskog saobraćaja. Učenici iz Vranja u ukupnom plasmanu osvojili su četvrto mesto zahvaljujući đacima koji su pokazali dobro znanje kako u praktičnom tako i teorijskom delu testiranja.\nSlaviša Anđelković, direktor Tehničke škole u Vranju je izjavio da je ovo veliki uspeh za učenike i Grad. Ovako dobar rezultat pokazuje ozbiljnost u radu učenika i profesora škole.


Uspeh RGZ-a na konferenciji Svetske banke u Vašingtonu\nTanjug 29. marta 2019. 12:07\nBEOGRAD – Srbija po postignutim rezultatima Republičkog geodetskog zavoda (RGZ) u oblasti upravljanja zemljištem značajno ispred ostalih, ocena je učesnika dvadesete „Konferencije o zemljištu i siromaštvu“, održane od 25. do 29. marta u Vašingtonu u organizaciji Svetske banke.\nRGZ je na konferenciji predstavio rezultate postignute u oblasti unapređenja rodne ravnopravnosti u domenu ostvarivanja vlasničkih prava u Srbiji, i u oblasti inovacija u prikupljanju i upravljanju geoprostornim podacima.\nViktorija Stenli, ekspert Svetske banke za upravljanje zemljištem, koja je predsedavala sesijom „Rodni aspekti vlasništva nad zemljištem“, naglasila je da je inicijativa rodne ravnopravnosti u oblasti upravljanja zemljištem u Srbiji dala prve rezultate, saopšteno je iz RGZ-a.\nOvi rezultati, kako se dodaje, omogućiće bolji izbor budućeg pravca i politike upravljanja zemljišnom administracijom.\nVeliko interesovanje izazvala je i prezentacija „Integracija kraudsorsinga i digitalne platforme Nacionalne infrastrukture geoprostornih podataka radi efikasnog donošenja odluka“, koju su pripremili direktor RGZ-a Borko Drašković i Načelnik centra za upravljanje geoprostornim podacima u RGZ Darko Vučetić.\nPrezetacija je bila sastavni deo panela „Implementacija NIGP: od vodiča do prakse“.\nRukovodilac panela Ketrin Kelm, ekspert Svetske banke za upravljanje zemljištem, naglasila je da je Srbija po postignutim rezultatima značajno ispred ostalih učesnika sesije i jedan od lidera u primeni ove metodologije u prikupljanju i upravljanju geoprostornim podacima.\nPrimer RGZ-a u uključivanju građana i korisnika geoprostornih podataka u njihovom prikupljanju i ažuriranju najbolja je poruka ostalim zemljama koje žele da naprave održivu infrastrukturu geoprostornih podataka.\nMetodologija „kraudsorsing“, koja se koristi u Srbiji za prikupljanje novih i ažuriranje postojećih registara i podataka, bila je najvažnija i najinteresantnija tema sesije.\nUčesnici su se složili da će ta metodologija imati široku primenu u mnogim zemljama sveta. Za učesnike sesije bila su zanimljiva iskustva RGZ-a u postizanju izuzetnih rezultata u korišćenju geoprostornih podataka i digitalne platforme NIGP-a od strane korisnika, kao i na implementaciji integrisanog geoprostornog okvira Ujedinjenih nacija.\nPosle prezentacije delegacija Republike Gvajane je najavila svoju posetu Evropi i izrazila želju da jedna od tri institucije čiji bi rad sagledali bude Republički geodetski zavod. Stručna poseta će se realizovati u junu 2019. godine, navodi se u saopštenju RGZ-a.\nNa konferenciji su predstavljena najnovija istraživanja, inovacije i primeri dobre prakse u oblasti upravljanja zemljištem širom sveta.